text:
REG Si Ujang ngarandeg hareupeun kios Mang Udin, hareupeun Termi¬nal Wanayasa. Capa-cipi kana tong¬gongna. Ceg nyokot suling anu diselap¬keun kana bagian tukang calanana. Tongkatna disarandékeun kana awak¬na. Tulat-tulit niup suling nyusurup wirahma. Gelik ngalagu. Karunya, aduh-aduh karunya, hayang ngapung ngawang-ngawang teu boga jangjang. Nu ngadéngékeun milu nuturkeun dina je¬ro haténa.
"Salagu deui, Jang!" ceuk Si Darto, supir mobil Sagalahérang.
Teu talangké Si Ujang niup deui su¬lingna. Somse Enéng mani somse som-bong sekali. Nu nalangkring di teras kios Mang Udin saregep ngadéngé¬keun. Malah nu tadina jauh ogé, nya¬lampeurkeun, lolobana supir jeung ke¬nék. Rengsé lagu "Somse".
"Deui Jang, tapi lagu dangdut," ceuk Si Édén, lembing di dinya. Tulit-tulit. Di dalam buku harian, tut-tut tulit-tut. Nu nanggap mimiti édég. Si Ujang anteng niup suling, lagu¬na "Dana Asmara". Si Édén nyokot sa¬pu nyéré ti pipir kios Mang Udin, dikep¬rak-keprak. Si Darto nakolan dreum sapotong wadah runtah. Si Uyo nabeuh tabeng mobil Sagalahérang nu keur ngetém hareupeun kios. Réngsé lagu “Dana Asmara".
"Teruskeun, Jang!" ceuk St Uyo nga¬gorowok. "Keun lah ku aing ditambah¬an cepé."
Si Ujang niup deui sulingna. Gelik la¬gu "Hitam di Atas Putih". Mimitina aya nu jogéd. Ditéma ku lagu "Sapu¬tangan Mérah". Beuki maraceuh, aréak-éakan, galumbira. Nu milu aub beuki loba. Hiburan murah meriah. Naék deui kana lagu "RT 5 RW 3".
Lagu can tutug, kapegat prus-pris. Sungsong ngeupeulan Si Ujang. Sara¬tus-saratus, aya kana lima ratusna. Breg hujan, buriak nu keur ngadang¬dut téh bubar.
***
KICIPRIT-kiciprit aya nu kikiciprit¬an ka kios Mang Udin, karék turun tina mobil nu ti Purwakarta.
"Mulih ti mana, Néng? Mani huhujanan atuh," Mang Udin nanya ka nu anyar datang.
"Wangsul ti Purwakarta, Mang," témbalna. "Puguh hilap teu ngabantun payung."
Si Ujang nu keur ngiuhan di teras kios, neges-neges sora awéwé nu anyar datang. Saha? Asa kungsi ngadéngé, tapi poho deui.
"Di lebet atuh!"
"Mangga."
"Hujan di lebak, Néng?"
"Rupina mah, da tadi téh tos ang¬keub. Abdi mah kahujanan téh di Ran¬ca Darah."
Si Ujang ngadedempés, nangkeup harigu bari ngadédéngékeun nu gunem catur. Saha nya?
"Bilih badé mulih mah, anggé wé atuh payung nu Emang."
"Muhun atuh upami teu dianggo mah."
"Lah, na dianggo naon. Da aya dua ieuh di dieu mah," ceuk Mang Udin bari ngaléos ka tukang, rék nyokot payung. Ké, asa-asa ieu téh, Si Ujang pana¬saran.
"Éh, geuning aya Kang Ujang? Nuju naon di dieu?"
Lakadalah, geuning wawuheun ka aing, nyebut Akang deuih. Si Ujang kagét.
"Ah, henteu, Néng," témbalna ukur kitu. Ngaenéngkeun nurutan Mang Udin.
"Mangga ieu Néng," ceuk Mang Udin, nyodorkeun payung.
"Aduh, kalah ngarérépot wé nya ieu téh."
"Ah, henteu Néng, ngarérépot naon barina gé," ceuk Mang Udin. "Geuning ayeuna mah katingalna téh aya baé di dieu, nuju libur?"
"Ari Emang, apan abdi téh tos ngalih ayeuna mah, ngajar di Purwakarta." Bray muka payung.
"Baruk Néng Tatin téh tos ngalih?"
"Muhun, tos badé saminggu."
"Nuhun wé atuh, nyaketan sepuh ayeuna mah panginten nya. Cép Iwan mah di Bandung wé nya?"
"Muhun, sareng Kang Hérman."
Néng Tatin? Cép Iwan? Kang Hér¬man? Néng Tatin lanceukna Cép Iwan adina Cép Hérman. Moal salah putra Pa Kohar. Néng Tatin putrana Pa Kohar. Enya, apan baréto téh sakola di Bandung, cekel gawé di Bandung. Ayeuna mah geus pindah ka Purwakarta cenah gawéna téh. Didugdag baé ti dieu meureun. Geus saminggu cenah. Tapi na bet kakara panggih? Pikiran Si Ujang norowéco sorangan.
“Mangga atuh, Mang, wios engké panginten miwarangan barudak ngawangsulkeun pajungna.”
“Mangga Néng, énjing deui gé teu sawios-wios atuh.”
Kukucuprakan nincak cileuncang. Karék gé tilu léngkah Néng Tatin ngarandeg hareupeun Si Ujang.
“Kang Ujang badé mulih ayeuna? Urang sareng wé yu sareng abdi!”
Lenyap téh, haté Si Ujang ngalenyap. Kakara gé nyieuhkeun kahayangna, hayang diajak balik bareng, da imah Si Ujang téh kaliwatan ku Néng Tatin. Teu nyangka bakal jadi kanyataan.
“Ah, wios Néng, mangga wé ti payun!”
“Lain wios-wios Sujang, meungpeung aya batur, apan sok laeueur jalan ka kalér téh ari hujan mah,” ceuk Mang Udin. “Dasar bodo manéh mah Sujang. Batur mah parebut haying sapayung jeung nu geulis téh!”
Néng Tatin mésem, Si Ujang balaham-béléhém.
***
POÉ pasar, teu wudu mucekil ogé beubeunangan ngamén téh. Si Ujang diuk dina téras warung Mang Udin. Ngelepus udud, sulingna ditunda dina lahunan.
“Jang, urang ngadangdut deui, ah!”
“Capé ayeuna mah, isuk deui wé lah.”
“Béda euy ari boga Néng Tatin mah, poho kana nyuling téh. Tong sieun Jang, dibayar ku aing gé!” ceuk Si Darto.
“Lain kitu, To, capé urang téh, geus nyuling di pasar, teuing sabaraha puluh lagu atuh.”
Si Ujang padangagonjak pédah kamari sapayung jeung Néng Tatin. Si Ujang cungar-cengir, jajauheun kana ambek. Nepi ka balikna. Si Ujang deuih, kawas ngahaja nu ngajalanan sangkan terus digonjak.
Si Ujang balik. Leumpang utag-atog. Jalan jeung barang-barang ukur katémbong belegbegna. Maké tongkat, sapatu botna semu digusur. Suling nogél dina tonggongna, diselapkeun kana bagian tukang calanana.
Di jalan mudun lebah imah Pa Lili, Si Ujang mapay sisi. Leumpang bari muntangan kana pager, sieun labuh. Jalanna leueur, tadi gé isuk-isuk, lebah dieu téh ditungtun ku Mang Andi nu rék ka pasar.
“Kang Ujang, kadé geubis, laleueur!”
Gebeg. Néng Tatin. Si Ujang seuri, ngalieuk ka lebah datangna sora, ngabelegbeg jangkung leutik. Gep leungeun Si Ujang dicekel ku Néng Tatin, terus ditungtun. Leumpang ati-ati.
“Mulih ti mana Kang Ujang téh?”
“Éhéh, ti pasar.”
“Na da abdi gé lirén téh di pasar, geuning teu pendak?”
“Éhéh, da tadi.”
Jep deui. Si Ujang norowéco saorangan na jero haténa. Bongan hayang galécok ngobrol hésé kedal. Hayang ngadéngékeun halimpuna sora Néng Tatin. Nu kamari gé masih kénéh dédéngéeun, da terus ngagalindeng dina haténa. Nu kamari gé masih kénéh karasa haneutna dampal leungeun Néng Tatin, da terus nyimbutan haténa. Nu kamari gé masih kénéh karasa lemesna kulit Néng Tatin, da terus nyayang di¬na haténa. Nu kamari gé masih kénéh kaambeu seungitna awak Néng Tatin, da terus nyaliara dina haténa. Ayeuna dipindo deui.
***
"KATÉNJONA téh balik bareng deui jeung Néng Tatin, Ujang?" indungna nanya.
"Enya, panggih di hareupeun imah Pa Lili."
"Néng Tatin mah kayungyun, keur geulis téh daréhdéh deuih. Soméah. Ka saha-saha téh teu weléh imut jeung sopan. Tara gudag-gideug cakueum ha¬seum. Abong nu berpendidikan nya, Ujang.”
"Enya."
Indungna, terus muji-muji Néng Ta¬tin. Si Ujang anteng neruskeun hanca sapeupeuting, nginget-nginget beu¬ngeut Néng Tatin. Geulis cenah, bodas cenah. Ngala ka indung? Da teu bodas Bu Kohar mah.
Apal Néng Tatin téh baréto, keur leu¬tik. Si Ujang sok ulin bareng jeung lanceukna, Cép Hérman, da sakelas. Hari¬ta manéhna ogé masih kénéh belejag. Masih kénéh bisa ningali, panonna ma¬sih kénéh normal. Saméméh gering pa¬nas mulan-malén, saméméh dlopna¬meu di Bayu Asih. Cenah manéhna kungsi dibawa ka kamar mati sagala, da geus taya harepan. Tapi bisa cageur. Ngan panonna teu nempo, aya lamad anu ngahalangan. Ti harita, sakolana gé karék kelas tilu SD, Si Ujang ukur bisa nénjo belegbegna hiji barang. Sa¬kolana teu laju. Ayeuna kudu nginget¬-nginget deui beungeut awéwé nu harita budak kénéh, sakola gé acan. Poék.
Indungna masih kénéh nyaritakeun kaalusan Néng Tatin.
"Ma!"
"Naon, Jang?"
"Ah, henteu kétang."
"Teu puguh manéh mah!"
***
ISUKNA, Si Ujang ngandangdut deui jeung barudak terminal di hareupeun kios Mang Udin. Tadi isuk, Néng Tatin ka Bandung cenah ceuk si Édén mah. Rék ka lanceukna meureun, aya uru¬seun, pikir Si Ujang. Nu ngadangdut ra¬mé, aréak-éakan. Teuing geus sabara¬ha lagu, Si Ujang teu katémbong capé niup sulingna. Lagu dangdut, lagu Sun¬da. Bari nyuling, bari ngadangdut, bari aya nu didagoan. Tapi weléh, nepi ka balikna, nu dianti-anti téh teu datang. Meuting meureun di Bandungna.
Isukna deui, Si Ujang geus mangkal di hareupeun kios Mang Udin. Nga-dangdut deui. Beuki ramé. Da ayeuna mah dibarung ku hitar jeung tamtam. Si Ujang sumanget nyulingna. Nu mén¬ta lagu naon baé ogé, asal dangdut jeung Sunda, teu dipersabenan. Bari ngadagoan nu kamari teu datang.
Keur meujeuhna ramé ngadangdut, celengkeung Si Darto.
"Jang, Néng Tatin!"
Plong, haténa asa ngemplong.
"Jeung saha nya?" Ceuk Si Darto deui.
"Kabogohna, urang Purwakarta. Nu matak pindah ogé gawéna, cenah mah rék ditanyaan pagéto," ceuk Mang Udin.
Gedug aya nu neumbrag kana haté Si Ujang. Baruk kabogohna? Baruk rék ditanyaan? Baruk? Néng Tatin, teung¬teuingeun....
"Nu balég atuh Jang nyulingna!" Si Adé nu ngahitar ngagebés.
"Heueuh lah sok ayeuna mah." Jung Si Ujang nangtung. Gelik nyu¬ling, laguna "Pagar Makan Tanaman". Genjréng hitar, dang-dang-dut ken¬dang. Si Ujang jogéd. Nu ngadangdut, nu narempokeun, kabawa sumanget. Beuki lila Si Ujang beuki mijah. Teu nolih ka nu narempokeun, teu nolih ka¬na itu-ieu. Néng Tatin jeung kabogoh¬na, ukur melong. Mésem. Duaan pa¬gégéye ka kalérkeun. Si Ujang beuki motah, beuki motah, beuki motah, beu¬ki mijah. Lagu demi lagu ngagelik tina sulingna.
Keur ramé-ramé, ujug-ujug reg Si Ujang eureun.
"Ku naon, Jang?"
Teu némbal. Galéong-galéong, bru rubuh.
"Mijah teuing atuda!"
Pahibut. Si Ujang pada mayang ka imahna.
***
GEUS dua poé Si Ujang nombrona. Ukur asup cai.
"Ujang, geura cageur atuh. Lah, aing mah ku aya-aya baé. Bapa manéh deuih geus dua minggu teu balik-¬balik," ceuk indungna.
Ras Si Ujang inget ka bapana anu keur kull némbok di Jakarta. Nepi ka kudu kitu. Cenah béak naon béak naonna téh basa manéhna gerlng. Sa¬wah, tanah, harta banda séjénna taya nu nyésa, dipaké waragad tatamba ma¬néhna. Can kagantian nepi ka ayeuna.
"Geus Ujang, ceuk Ema gé ulah nga¬mén deui. Da najan manéh teu kitu ogé, moal burung kaparaban ku Ema jeung Bapa téh."
Si Ujang teu némbal. Enya, kolotna mah nyaram manéhna ngamén téh. Ta¬pi, manéhna keukeuh. Embung hirup ngan jadi kabeungbeurat kolot baé. Hayang bisa usaha sorangan. Bisana ngan ukur nyuling. Da suling apan so¬batna anu satia téh, satia marengan dina kaayaan kumaha baé.
"Ari Suling mana, Ma?"
"Aya suling mah, diteundeun na lo¬mari ku Ema. Dahar heula Jang ambéh téréh cageur. Tah, aya pangirim ti Pa Kohar."
"Pa Kohar?"
"Enya, apan Néng Tatin téh aya nu nanyaan, bieu. Lah, Ujang, resep Pa Kohar mah boga minantu téh. Keur ka¬sép téh jeneng deuih. Nurub cupu jeung Néng Tatin mah. Éta wé Ujang, karék nanyaan ogé mani geus bro-broan."
Si Ujang ngabetem.
"Sok geura dahar heula, Jang," ceuk indungna bari ka dapur.
Si Ujang ngaheneng, panonna beueus. Sangu jeung rupa-rupa deu¬ngeunna pangirim ti Pa Kohar di gigi¬reunana. Si Ujang ngahuleng, leng-leng ngahuleng.
"Ma!"
"Naon, Jang?" ceuk indungna, noro¬jol ti dapur.
"Iraha cenah kawinna téh?"
"Saha? Néng Tatin?"
"Enya." Manéhna mah teu wasa nye¬but ngaranna gé.
"Bulan hareup. Naon kltu?"
"Ah, henteu, hayang mangnyuling¬keun wé," omong Si Ujang dareuda.
(Galura, Minggu I Désémber 1991)
SULING SI UJANGBudi Rahayu Tamsyah, Kamis, 24 Juli 2008
REG Si Ujang ngarandeg hareupeun kios Mang Udin, hareupeun Termi¬nal Wanayasa. Capa-cipi kana tong¬gongna. Ceg nyokot suling anu diselap¬keun kana bagian tukang calanana. Tongkatna disarandékeun kana awak¬na. Tulat-tulit niup suling nyusurup wirahma. Gelik ngalagu. Karunya, aduh-aduh karunya, hayang ngapung ngawang-ngawang teu boga jangjang. Nu ngadéngékeun milu nuturkeun dina je¬ro haténa.


c: text/html

text:
Di lamping Gunung Karang aya sumur anu anéh, réana tujuh, ku nu percayaan mah sok dipuja. Éta sumur do¬ngéngna kieu:
Raja Pajajaran anu panutup, Sang Prabu Siliwangi kagungan hiji pingitan piselireun, putri geulis jenenga¬nana Lénggangkancana, nyaéta putra Pandita Puncakmanik di Gunung Pulosari. Ku lantaran anom kénéh, éta putri teu énggal-énggal ditikah ku Sang Raja, tapi teu meunang ka mana-mana geus sababaraha taun dipingit di kaputrén, malah ari saenyana mah geus sedeng rumaja putri, tapi unggal dipariksa ku Kangjeng Raja, ngan nyuhuu¬keun sarantos bae. Geus ti dituna meureun kudu manjang¬keun lalakon.
Kacarita hiji peuting malem Juma'ah, putri teu ker¬saeun kulem, ngaguligah teu puguh nu dimanahan, bingbang hareudang bayeungyang, nepi ka medal ti kaputrén, lungsur ka patamanan. Harita téh nuju ngebrak caang bulan, ning¬gang tanggal opat welas, pikaresepeun anu ngarora. Kabe¬neran nu ngajaga sararé kabéh, lir keuna ku panyirep, atuh Putri kacida laluasana ameng ngurilingan taman, teu aya nu nyisikudi. Kekembangan keur sedeng mangkak bareukah, sumeleber nyambuang sapakarangan. Nji Putri raos kagagas, ras émut ka ibu-rama nu mangkuk di Puncakmanik.
Sigeug Putri nu keur aya di patamanan, kocapkeun di awang-awang aya satria kayangan jenengan Dewaputra, keur ngalayang mulih guguru ti Sang Wiku di Gunung Méga¬mendung. Barang nepi ka luhureun tamansari, Sang Déwa¬putra ngarandeg, réh ningali nu geulis kawanti-wanti nu éndah kabina-bina. Lir kukupu katarik ku kembang seungit nu matak uruy maduna, anjeunna énggal nyirorot, teu nganggo tata pasini, gapruk putri téh disamber, biur deui ka luhur, cag baé diécagkeun dina méga, di madyagantang.
“Mugi ulah rengat manah,” cék Déwaputra ka putri, “anu mawi dibantun ka dieu téh, badé didamel pupujan. Sakahoyong tinangtos ditedunan. Bilih hoyong teras amengan di taman, ieu tempat ayeuna badé dicipta, sing jadi pata¬manan.”
Déwaputra neneda ka paradéwa, sarta harita kénéh gé, jleg baé di awang-awang aya taman anu kacida alusna. Atuh putri teu kira-kira kagétna, sajongjongan teu iasa sasaurun. Saenyana ari dina manahna mah, putri téh ngaraos bagja, ditepangkeun jeung nu kasép, raos kagunturan madu kaurugan menyan putih. Tapi wantuning kakara sasarengan jeung pameget di nu singkur, manahna teu weléh risi jeung teu ngartos kana maksud Déwaputra. Pok sasa-uran kieu, “Bilih gamparan henteu uninga, abdi téh pigar¬waeun Sang Prabu Siliwangi. Ayeuna abdi aya di dieu teu ka¬layan idin anjeunna, mana teuing benduna. Hukuman naon anu bakal ditibankeun ka diri abdi, gamparan tangtos uninga. Nanging ieu sadayana lepat gamparan. Saéna mah disuhunkeun heula ka Sang Prabu Siliwangi. Boh dipaparin¬keun boh henteu, teu panasaran. Ari lampah ngiwat téa sanés panata utami, sanés laku sinatria. Ayeuna mah saupami teu wantun patutunggalan sareng Prabu Siliwangi, kedah énggal abdi pulangkeun ka Pajajaran.”
Déwaputra hémeng galih, réh nembé umur-umuran, aya anu ngaweweléh, éstuning béak wirasat, teu iasaeun ngajawab, pung ngapung ka Mégamendung, rék naros ka Sang Pandita. Sinigeug nu ngawang-ngawang jeung Putri Léng-gangkancana di Taman Jomantara.
Kacarita Sang Pandita Puncakmanik rama Nyi Putri, ku Sang Prabu Siliwangi diperih pati kedah ngilari Nyi Putri. Saupami teu kapanggih, baris dihukum. Wantuning pandita sakti, weruh sadurung winarah, gancang sukmana ngalayang ka Taman Jomantara nepangan putra. Pok sasauran kieu, “Hé Nyai anak Ama, ieu Ama datang teu jeung raga badag. Dihin pinasti anyar pinanggih. Naon-naon nu dilakonan ku urang, geus dipastikeun ti baheula ku Gusti Maha Kawasa. Nyai ulah susah-susah, ngan kari sumerah baé ka Pangéran. Lalakon Nyai téh panjang, bakal nyorang kaprihatinan, tapi bakal ditungtungan ku kamulyaan. Ayeuna urang pa¬panggih panungtungan, sabab Ama rék nyingkir ti Puncak¬manik, rék néangan lembur singkur mandala singkah, mé¬méh ditibanan hukuman ku Sang Prabu Siliwangi. Ari satria nu ngiwat Nyai jenengan Déwaputra, asal terah Kahiangan, kersana mileuleuheungkeun ka diri Nyai. Tapi Nyai méméh kawin kudu aya tanjakan heula, nyaéta nyuhunkeun bumi di tengah patamanan di Gunung Karang anu maké sumur tujuh katut pamandianana. Sakitu wasiat Ama. Muga-muga Nyai sing sabar tawekal jeung sing percaya kana caritaan Ama. Ayeuna Ama amit.”
Nyi Putri Lénggangkancana ngahuleng sajongjongan, raos dina pangimpénan. Manahna teu weléh sangsi, naha enya anu sumping téh ramana atawa lain. Ngan lantaran anjeunna émut kana kaluhungan rama, tungtungna per¬caya ogé, yén ramana anu tadi ngawejang téh. Anjeunna jangji lebeting manah, rék ngéstokeun kana piwejang ramana. Sanggeus kitu ras deui anjeunna émut kana kadar anu bakal karandapan, tur harita lieuk leuweung lieuk lamping henteu aya deremaga, lieuk deungeun lieuk lain henteu aya kuIawarga, turug-turug nu nyandak ti Pajajaran ngiles; Déwaputra teu puguh ka mana losna. Segruk baé Nyi Lénggangkancana nangis, raos diteungteuinganan ku pa¬meget anyar pinanggih. Sabot kitu jol baé aja jurig ti Gunung Carélang, nu diutus ku babaturanana néangan piratueun.
Barang manéhna awaseun ka Nyi Putri, jleg baé mangrupa hileud, sarta tuluy Nyi Putri diteureuy buleud. Sigeug éta, kocap deui Déwaputra nu nuju kabungbulengan ku nu geulis, teu iasa lami-lami patebih sareng jungjunan. Ari sumping ka Taman Jomantara, Putri teu aya, atuh pohara benduna. Sabot katatang-kotéténg, rét anjeunna ningali hileud sagedé gulungan kasur. Anjeunna teu samar deui, yén Nyi Putri digunasika ku éta hileud. Énggal baé anjeunna téh metik daun seureuh bodas nu uratna pate¬pung, dianggo nurih tonggong hileud. Goréhél Putri kapendak nuju kulem. Jung dipangkon lalaunan, diébogkeun dina bangku handapeun tangkal kai. Barang gugah, rét ningali nu kasép, nyéh imut bari mapatkeun asihan. Ti dinya Putri haturan, yén tadi ngaweweléh téh lain teu niat ngi¬ringan kana pangersa, ngan seja ngémutan baé kana lam¬pah kajatnikaan.
“Gamparan téh,” cék Nyi Putri, “sanés jalma joré-¬joré, terah déwa, jadi kedah mintonkeun kahormatan. Menggah diri abdi onaman, didamel dua saduit ogé teu naon¬-naon. Mung numutkeun kabiasaan, pameget téh sok aya panglamarna ka pigeureuhaeunana. Luhur handapna mar¬tabat hiji pameget, sok katawis dina rupi panglamarna. Ayeuna upami yaktos badé mileuleuheungkeun ka abdi, urang gunung bau lisung anu nya awon nya bodo, henteu kedah maparin dunyabrana, mung nyuhunkeun dipangda¬melkeun taman di Gunung Karang sareng bumina katut pamandianana anu nganggo sumur tujuh. Upami aya je-lema nu hayang terang kana panglamar gamparan, jadi mung kantun nuduhkeun. Mung sakitu panuhun abdi.”
Déwaputra keur ti tadi ngait manah ka Nyi Putri, turug-¬turug ditambahan ku daya kemat, kapangaruhan ku asihan sileugeut teureup, atuh geus taya petana mungpang kana pamundut jungjunan téh. Boro-boro aya pamundut sakitu, najan sapuluh kitu gé mo burung ditedunan.
Harita kénéh ku anjeunna disanggeman, sarta biur baé ngapung ka Gunung Karang. Sajajalan anjeunna nga¬manah-manah, lebah mana pantesna ngadamel taman. Sabot kitu séot aya gagak, putih hiber di payuneunana. Teu lila monténg, turun lebah Gunung Karang. Teup eunteup dina hiji batu gedé. Di dinya gagak kikiplik tuluy mébér-mébér jangjang bari ngaluis, nyemukeun nu keur mandi. Déwa¬putra teu jauh ti éta gagak, ningalikeun saparipolahna gagak. Ku anjeunna geus kasurti, yén di dinya pitempateun pangsiraman nu dipundut ku buah manah téa. Gancang anjeunna menekung ka paradéwa, nyuhunkeun dibuktikeun sakahoyong Nyi Putri téa. Tina cengengna paneda, harita kénéh geus bukti. Urut leuweung luwang-liwung salin rupa jadi tamansari resmi, di tengahna aya bumi nu pereték parabotna, katut perhiasanana. Sumur nu tujuh ngabaris. Pangsiramanana lucu, surup pisan pangsiraman putra jeung putri. Ngider sakuliah dunya moal aya tamansari nu sarina cara Taman Sumur Tujuh.
Gancanging carita baé Déwaputra jeung Nyai Léng¬gangkancana geus ngaralih ti Taman Jomantara ka Taman Sumur Tujuh. Ari sasarenganana nu kasép jeung nu geulis téh ti beurang baé. Ti peuting mah napsi-napsi, Nyi Putri kulem di bumi, ari Déwaputra di luar. Urang tunda carita di lebah dinya.
Taman Sumur Tujuh téa tina kaahénganana geus kace¬luk kaawun-awun kawentar ka mana-mana, malah ka Sa¬wargaloka geus kawangikeun, sarta dina hiji mangsa aya tujuh widadari ti Sawargaloka daratang ka Sumur Tujuh ngadon mandi, sanggeus mandi tuluy maretikan kembang, kakara baralik deui ka Kahiangan. Nu kagungan tamansari teu uningaeun kana lampah éta para widadari, ngan bati kagétna baé, réh pepelakan barusik, kekembangan nu aralus nu sareungit rigil urut nu metikan.
Déwaputra sasauran ka Nyi Putri, yén anu boga dosa téh tangtu parawidadari ti Kayangan. Upama isuk pagéto aya katumbiri nutug ka Sumur Tujuh, éta tanda yén widadari daratang. Kitu saur Déwaputra.
Kocap dina hiji poé Déwaputra jeung Nyi Putri nari¬ngali katumbiri. Énggal baé Déwaputra ka awang-awang, hoyong awas kana lampah widadari, di marcapada.
Ari éta widadari anu tujuh sajolna ka Sumur Tujuh, gancang baé cucul-cucul tuluy mandi. Sabot kitu, Nyi Putri Lénggangkancana ngadeukeutan keketeyepan sarta nyumput di nu buni. Anjeunna héroy kacida ningali anggoan wida¬dari nu sakitu aralusna nu tara aya di dunja. Bawaning ku panasaran, mimitina hoyong uninga lésangna, dirampaan anggoan widadari téh. Pék dicandak ka panyumputan, rap diajaran, wet resep, tuluj baé anggoanana diteundeun dina urut anggoan widadari. Koléséd ti panyumputan angkat nganggo dangdosan ahéng bari teras metikan kembang. Ka¬tingali ku Déwaputra ti awang-awang marukan widadari. Prak baé ngagayuh angin. Atuh harita kénéh ge hiuk angin ngagelebug, nebak Nyai Lénggangkancana. Gancanging carita baé Nyi Putri téh geus aya di Kahiangan kabawa angin.
Widadari anu tujuh bada mandi rup-rap darangdan. Ngan widadari nu bungsu nu kahémengan, lantaran anggo¬anana aya nu ngahilian. Malah anu genepan gé tingharuleng, henteu nyana bakal kajadian kitu. Sabot kitu ngong baé di awang-awang aya sora tan katingalan, kieu pokna, “Dé¬waputra teu kaidinan ku paradéwa garwaan ka urang Marcapada. Nyi Putri Lénggangkancana lantaran taya dosana, ayeuna geus diasupkeun ka Kahiangan. Ku sabab éta, ang¬goan Nyi Lénggangkancana ayeuna kudu dianggo ku wida¬dari bungsu, pigarwaeun Déwaputra, geus ditetepkeun ku paradéwa. Pék ayeuna anggoan téh geura anggo, sarta gan¬cang tepangan Déwaputra.” Ngan sakitu ungeling sora téh.
Ari éta widadari nu bungsu téh lir beubeulahan térong jeung Nyai Lénggangkancana; pamuluna, dedeganana, goloyorna malah gentrana sarua. Turug-turug anggoanana tilas Nyai Lénggangkancana, atuh ieu-ieu ogé geus tangtu ka¬bedil langit kabéntar-méga. Komo deui Déwaputra ningalina ti awang-awang. Éta widadari bungsu diiringkeun ku wida¬dari nu genep, ngajugjug ka bumi kalangenan Déwaputra, sarta nu kagungan bumi geus waspada, geus lungsur ti awang-awang lebet ka bumi. Srog widadari tujuh nepi ka latar, Déwapatra énggal lungsur mapag garwa. Teu samar teu asa-asa, yén widadari bungsu téh garwana, turug-turug anu disangka garwa téh iasa pisan ngarobah prak-prakan kawidadarian, satingkah saparipolah téh taya pisan bédana jeung Nyai Lénggangkancana, lantaran ngéstokeun téa kana kersa paradéwa.
Gancanging carita widadari anu genep amitan mundur, biur ngarapung ka langit, katingal ti kajauhan melengkung katumbirina, minangka cicirén widadari nuju lumaku. Ari widadari bungsu rendéngan jeung Déwaputra sinaksénan paradéwa ti Kahiangan. Tuluy putra jeung putri téh tetep renggenek ngageugeuh Sumur Tujuh.
Kamis, 24 Juli 2008
SASAKALA SUMUR TUJUH
Di lamping Gunung Karang aya sumur anu anéh, réana tujuh, ku nu percayaan mah sok dipuja. Éta sumur do¬ngéngna kieu:
Posted by Budi Rahayu Tamsyah at 19.48
Labels: Dongeng Sasakala

robotstxt: allowed

filter: keep


text:
Ngadu nu dipikanyaho pikeun mahluk aksésori dipikabutuh pikeun awéwé saprak sahenteuna abad SM kalima. Kiwari, leuwih ti dua rébu lima ratus taun engké, éta muterkeun hiji peran sarua pentingna. Awéwé kitu, teu ngan mawa dompet aslina, tapi ogé ngahontal keur réplika of handbags ti désainer well-dipikawanoh tur merek fashionable sakuliah dunya. alesan nu jelas: harga handap pikeun kualitas sarua.
Sababaraha desain paling populer di kalangan awéwé Polandia asalna tina désainer kayaning Louis Vuitton, Burberry na YLS, tapi Kristen Louboutin réplika, anu Diore na Chloe merek oge dipikaresep hébat. awéwé Polandia téh hayang pisan milih model anu populér di Amérika Serikat atawa geus mecenghul berkat promotion ku béntang Hollywood, selebriti olahraga komo politik. tawaran kami ogé ngawengku réplika tina dompet tina merek sejen; eta kaasup model ti Hermes, Lagu Sunda, Prada, Chanel, Celine, sarta lately tawaran geus ngalegaan ku replica tina Ngadu Valentino.
Lamun hayang nyaho model langkung sadia, mangga buka ramatloka kami https://get2lux.cn/en/119-handbags Ieu teu gampang meuli dompét santun, éta bakal fitur durability tina bahan, pola unik, penampilan unik tur, dina waktos anu sareng, harga rada affordable. Kabéh fitur eta bisa kapanggih dina réplika dompét sahiji merek well-dipikawanoh yen urang nawiskeun di toko urang. Replica praktis teu beda ti aslina pisan; duanana di cut, Polandia, ukuran, kitu ogé fitur husus, aranjeunna pakait jeung tara maranéhanana kapanggih dina boutiques renowned. Tur henteu masalah lamun téh mangrupa replica tina Louis Vuitton, Chanel atanapi Celine dompét - tiap sahijina anu dibedakeun ku kualitas luhur tina bahan eta ieu dijieunna tina sarta jaminan kapuasan ti sisi urang. Réplika mangrupakeun hiji gagasan sampurna pikeun hiji kado murah, tapi ekslusif jeung elegan pikeun boss atawa kolega, sarta di sami ideally minuhan tugas praktis maranéhanana pikeun loba taun pamakéan kontinyu. tawaran kami pisan lega: eta ngandung duanana mangrupa Lagu dompét réplika na model ti Burberry, YSL jeung dompet pisan populerna di Kristen Louboutin.
Ieu teu gampang meuli dompét santun, éta bakal fitur durability tina bahan, pola unik, penampilan unik tur, dina waktos anu sareng, harga rada affordable. Kabéh fitur eta bisa kapanggih dina réplika dompét sahiji merek well-dipikawanoh yen urang nawiskeun di toko urang.
Replica praktis teu beda ti aslina pisan; duanana di cut, Polandia, ukuran, kitu ogé fitur husus, aranjeunna pakait jeung tara maranéhanana kapanggih dina boutiques renowned. Tur henteu masalah lamun téh mangrupa replica tina Louis Vuitton, Chanel atanapi Celine dompét - tiap sahijina anu dibedakeun ku kualitas luhur tina bahan eta ieu dijieunna tina sarta jaminan kapuasan ti sisi urang. Réplika mangrupakeun hiji gagasan sampurna pikeun hiji kado murah, tapi ekslusif jeung elegan pikeun boss atawa kolega, sarta di sami ideally minuhan tugas praktis maranéhanana pikeun loba taun pamakéan kontinyu.
tawaran kami pisan lega: eta ngandung duanana mangrupa Lagu dompét réplika na model ti Burberry, YSL jeung dompet pisan populerna di Kristen Louboutin.


text:
Contoh Kata Pengantar Bahasa Sunda - Hanya orang sunda mungkin yang fasih menggunakan bahasa sunda, karena bahasa sunda merupakan bahasa yang khas bagi orang jawa barat.Paling terkenal memakai bahasa ini pada daerah Bandung dan Sukabumi.
Bahasa Sunda kini sudah masuk dalam kurikulum pendidikan untuk daerah jawa barat pada mata pelajaran Bahasa sunda, siswa pun sering diberikan tugas untuk membuat Kata Pengantar
termasuk dalam bahasa sunda. Giripustaka
ingin berbagi cara untuk membuatnya dengan singkat.
Contoh Kata Pengantar Bahasa Sunda
Puji sareng syukur mangga urang sanggakeun ka hadirat Allah SWT, barkat rahmat-Na simkuring saparakanca tiasa ngabereskeun ieu makalah.
Panyajian dina ieu makalah teh nyaeta ngeunaan Panumbu Catur sareng Mikawanoh Dongeng. Saleresna makalah ieu pasti wae aya kakirangan anu teu disadari ku simkuring saparakanca. Kumargi kitu simkuring saparakanca nyuhunkeun kritikan sareng saran ti Bapa Guru mata pelajaran pikeun nyampurnakeun ieu makalah pikahareupeun. Oge simkuring saparankanca ngaharepkeun ieu makalah teh tiasa manfaat kanggo ngembangkeun pangawanoh para siswa.
Contoh Kata Pengantar Bahasa Sunda
Puji sinareng syukur urang ronjatkeun kehadirat Alloh SWT anu tos masihan rahmat sarta karunia-na kaurang sadaya anu alhamdulilah tiasa ngarengsekeun ieu Makalah dinawaktuna anu di judulan “TAREKAH SANGKAN NONOMAN SUNDA LEUWIH MIKARESEPKANA BASA SUNDA” Makalah ieu eusina ngeunaan kumaha tarekah sangkan nonoman sunda mikaresep kana basa sunda.Diharepkeun Makalah ieu tiasa masihan informasi ka urang sadayana ngeunaan kumaha narekahan sangkan para nonoman téh leuwih mikarsep basa Sunda ,makalah ieu laér kénéh ti sampurna,kualatan éta kritik sarta bongbolongan ti sadayans pihak anu sifatna ngawangun abdi sareng rengrengan ngantosan usulana demi kasampurnaan makalah ieu.Ahir kecap, nuhun kasadaya pihak anu geus berperan sarta dina penyusunan makalah ieu timimiti nepika ahir. Muga Alloh SWT ngaridoan sagala usaha urang.Amin.


text:
Ditarjamahkeun kana basa sunda ku Bapana :p
Balik sakola ningali paroman beunget nu jadi anak teu jiga biasana, murukusunu jiga anu bETe,,,
sanggeus muka sapatu dilawang panto kalacat asup kaimah, manehna terus ka kamarna bari kantongna semu dialungeun. Indungna (pamajikan kuring anu panggeulisna sadunya tea ning 🙂 teu lemek teu nyarek ningali nujadi anakna jamedud. Kuring oge tetep jongjon dihareupeun komputer api-api teu malire.
Sanggeus ganti baju, terus indungna nitah dahar bari ngasongkeun cai herang na gelas,,,, laju ngoloyong deui ka dapur.
A’ dahar heula sok,,,, ceuk kuring, bari tetep teu ingkah dina tempat diuk
Anu dititah teu loba nyarita,,,, leungena nyokot piring bari ngeduk sangu tina pamanas,,, terus habeuk dahar,,,,
katingali jiga anu kurang nikmat dina daharna, sabab teu cara biasana c Aa jadi cicingeun. Kuring ngelehan eureun heula kutak ketikna,, gek diuk di gigireunna,,, bari nyoba nanya
kunaon A’ ??
ngga apa2 Yah ??,,, teu karasaeun ku manehna,,, cai matana ngeyumbeung
mau cerita kah sam Ayah ??
,,, dijalan barusan waktu pulang sekolah, kenapa Aa gak punya salah, tahu2 dimarahin sama orang !!, kenal juga ngga,,,
owh,,, ari awalna kumaha, naha bias kitu ?? ,,,
ya itu Ayah,,, Aa jg gak tahu,,,, pertamanya orang itu ngeliatin aja, terus tahu2 kayak ngomong sendiri (ngumpat kayak orang gila),,, eh nyamperi Aa terus Aa dimarahin sama dia,,, padahal sama2 satu sekolahan sama Aa
Aa dipukul kah ???
Ngga ??
Terus kenapa sekarang Ayah, Bunda sama nasi yang ada dipiring Aa jadi ikut2an dicemberutin sama Aa ???,,,,
Habis kesel ,,,,
pan kejadiannya tadi, naha yeuna masih kesel keneh wae A’ ??? ,,,
anu ditanya cicing,,,
kieu A’
kudu syukur sabab Aa teu kunanaon, bisa pulang ka imah salamet. Aa ayeuna pan karek kelas 4 SD, kudu mulai diajar ,,,, pan ceuk bu guru Aa ceunah ulah sok gelut, poyokan ka batur, geureuhan, supaya urang salamet. Ngelehan teh lain harti urang eleh,,, ingetkeun ieu omongan ayah,,, NGELEHAN lain hati ELEH
contona anu tadi kajadian,,, untung Aa teu saruana.
Tah,,, ari ceuk Ayah mah kieu mending ge,,, coba inget2 ku Aa ti mimiti kelas 1 nepika poe tadi saacan balik sakola,,,
naha pernah Aa ngereteg ngomongkeun goreng ka batur anu katingali ku mata Aa ??
naha pernah Aa melongkeun batur nepi ka batur ngarasa salah tingkah akibat pencrongna mata Aa ??
naha pernah Aa nyarekan ka batur teu pupuguh, pedah boga masalah sorangan, kabeneran aya anu bisa jadi bahan keur ngaluarkeun ka ambeuk jeung kakeuheul ???
matak kahade A’ ,,,, sagala rupa oge ulah waka ditarima ku katugeunah !!,,, miningge ngaca kana kalakuan sorangan,,, bisi jeung bisi,,,, sabenerna eta teh kalakuan urang ka batur. anu matak, kudu bersih keun tekad ucap jeung lampah,,, sangkan senang di dunya jeung akherat.
Teu kudu dipikiran masalah balesan di akherat mah, keun eta mah urusan anu boga hirup.
Anu penting Aa hirup di dunya ayeuna sing bener, sing pinter,,,, sabab didunya keneh oge, naon anu jadi pagawean/laku urang pasti bakal aya wawalesna.
Jadi dimana nyarita ulah sok saungangna,,,
Ngadek ulah sa cek na,,, kudu tarapti
Nanaon oge kudu control jeung ka kontrol,, anu paling utama pisan mah ulah sok goreng sangka heula
Ulah wani ngaheureuyan batur, lamun urang mbung diheureuyan ku batur,,,
Di ajar welas asih ka sasama,,,, mangpang meungpeung A’
A’ ,,,,, ??? horrrrr,,,, na ngadon sare ning diomongan teh,,,,
Beu !! cape’eun jigana tas balik sakola,,,,,
*bari ngusapan sirah budak anu sare neuleukeum kanu meja makan
~ Cag


text:
Nagara urang keur ngarandapan rupa-rupa masalah, bawirasa saha wae nu jadi pamingpin di ieu nagara bakal hese ngungkulanana lir “Benang Kusut”. Tacan beres masalah anu hiji direngsekeun, geus torojol deui masalah anu lianna, samalah bisa jadi leuwih beurat. Padahal sabenerna mah ieu nagara teh mangrupa nagara anu leubeut ku sumber daya alam, sabrehna mah tangtu jadi nagara anu bener-bener gemah ripah loh jinawi, rea ketan rea keton, geuning malah sabalikna ieu nagara teh jadi nagara beurat ku hutang luar nagri.
Pendudukna kawentar someah samalah jadi nagara nu ngarandapan kasusah, tina salah sahiji nagara anu mayoritas muslim nu dipiajrih jadi sawarga korupsi sarta meuweuhna rupa-rupa tindak kajahatan. Demokrasi jeung kabebasan nu di ugung-ugungkeun ti mimiti era reformasi tetela can mere hasil anu matak nyugemakeun, korupsi beuki meuweuh dina rupa-rupa widang, wakil rakyat sarta nu nyekel kalungguhan di pamarentahan pating pecenghul dina televisi bari dicangkalak nu berwajib alatan ngalakukeun pagawean nu teu uni siga-siga nu geus teu mibanda rasa kaera.
Rahayat ting koceak alatan undakna harga BBM, hal ieu ngabalukarkeun harga- harga kabutuhan poko ngajaul, geus teu bisa dipondah deui. Kaputusan ti pamarentah geus teu bisa di ongget- ongget deui, najan ti poporose menta kawijaksanaan pikeun ngabedokeun undakna harga BBM ku cara demo atawa unjuk rasa di unggal wewengkon ti mimiti masarakat biasa, para buruh, LSM, artis-artis geus puguh para mahasiswa mah tara katinggaleun tug nepi ka kiwari oge.
Kalaparan geus jadi kacapangan saperti nu kungsi dipintonkeun boh dina televisi oge nu dibewarakeun dina sababaraha surat kabar atawa dina media-media sejenna. Jumlah penduduk miskin terus nambahan ti unggal wewengkon luyu jeung prediksi yen angka kamiskinan bakal ningkat dina taun 2008 ieu. Sok sanajan pamarentah geus narakehan ku cara mere Bantuan Tunai Langsung ( BLT ) ka rahayat miskin. Tapi ceuk sakaol kungsi aya sababaraha wewengkon anu nolak atawa nyinglar pikeun narima eta “pangbubungah” atawa “ panyecep” ti pamarentah pikeun rahayat anu keur prihatin, cenah alesanana mah hoream ku riceuw sok pagetreng antara rahayat jeung Pamarentah Daerah tug nepi ka tingkat pang handapna nyaeta tingkat RT atawa RW.
Seuseutna tingkat perekonomian ahir-ahir ieu raket patalina reujeung lobana jalma anu ngaligeuh, para angkatan kerja teu mibanda pagawean anu aman. Disagigireun eta loba pausahaan-pausahaan boh anu leutik boh anu gede kaancam kabangkrutan alatan undakna BBM tea ku gedena biaya produksi jeung operasional.
Beja ti sababaraha media ngeunaan gizi buruk geus narekab ka mana-mana. Sakumaha jumlah balita kurang gizi sarta gizi buruk nu can kaungkulan nepikeun ka jutaan jiwa. Saterusna anu patalina jeung urusan kasehatan sarta urusan pendidikan anu dianggap beurat alatan mahal.
Ngaronjatna tingkat krimilalitas di balukarkeun ku kaayaan nu beuki werit nepika geus teu apal deui batal atawa haram nu nyampak dina pikiranana, kumaha carana sangkan bisa nyumponan pangabutuh hirupna katut kulawargana. Upamana wae narekabna pornografi jeung pornoaksi anu dilantarankeun ku teu kuatna nyiar rizki ku jalan halal. Ieu pagawean goreng patut teh salah sahiji cara pikeun neangan duit nu gancang tur gampang. Hal ieu bisa jadi bukti kumaha bejadna moralitas bangsa.
Sakumaha anu dibejer beaskeun di luhur, cocoba anu di pasihkeun Allah SWT ka bangsa Indonesia kiwari, upama dititenan ieu sakabeh jadi bukti yen Allah SWT mere peringetan ka urang sarerea sangkan urang tetep sadar, tetep eling ka Anjeunna. Leuwih ti kitu pikeun jalma anu iman mangrupa ujian ti Allah SWT. Naha kuat atawa henteu manehna ku ayana ieu cocoba? Naha baris leuwih kandel imanna atawa leuwih hengker? Geus nepi ka mana kualitas kasabaran umat Islam ayeuna. Sakumaha Allah ngadawuh dina surat Al- Baqarah ayat 155
“ Jeung pasti kami bakal nguji aranjeun ku saeutik kasieun, kalaparan, kakurangan harta, kaleungitan jiwa jeung bubuahan, jeung prak bubungah ku maneh jalma- jalma anu salabar ”.
Eces tur tembres mangpirang-pirang anu disebutkeun dina eta ayat, Allah nibankeun cocoba anu tumiba ka umat Islam di ieu nagara. Poe ganti minggu, minggu ganti bulan teu weleh dieusian ku karempan jeung kahawirang kayaning sieun teu dahar, sieun teu make, sieun teu senang, sieun ku panyakit, jeung sajabana, nepika sakapeung mah poho pikeun syukur kana sagala rupa anu parantos di paparinkeun ku AllahSWT ka urang sadaya.
“Lamun seug tumiba kasusah kadirina, manehna humandeuar, tapi lamun dirina meunang kahadean, manehna koret” Q.S. Al- Ma’arij : 20 – 21.
Manusa baris dicoba ku kalaparan, dimana–mana dulur urang anu kakurangan dahareun, utamana dahareun anu jadi bahan poko keur manusa. Ieu kajadian kacida ahengna,di nagara anu lubak-libuk, beunghar ku hasil tatanen, tapi loba barudak anu busung lapar nepika maotna alatan kalaparan .
Cikeneh urang narima bewara ngaliwatan koran nu medal dina tanggal 29 Mei 2008 yen di Kabupaten Bandung aya sapuluh kacamatan anu lemah pisan din daya beli, kaasup rea kulawarga miskin, oge rea jalma anu nandangan gizi buruk, sajabana ti eta hektaran sawah gagal panen alatan parena harapa (puso).
Naon nu jadi sabab Allah SWT nibankeun ieu cocoba pikeun nagara urang, ku hal ieu disababkeun kulantaran hasil gawe manusa sorangan. Konci utama ayana musibah, cocoba, atawa siksa kulantaran manusa teu iman jeung teu taqwa, jeung nyeleweng tina aturan-aturan Allah SWT. Kulantaran iman leungit, manusaa baris wani milampah pagawean anu ngarempak hukum agama katut nagara, malahan wani milampah pagawean anu baris nyilakakeun batur. Contona kulantaran teu iman rea jalma kaasup manehna teh diantara inohong nu wani nuaran kai di leuweung milik nagara, lila-lila leuweung baris dugul, tuluy datang hujan gede, ngabalukarkeun banjir teu bisa dihalangan deui, rea jalma nu teu tuah teu dosa kabawa cilaka. Sakumaha dawuhan Allah SWT dina surat Al-A’raf ayat 96;
“Lamun seug pangeusi nagara ariman sarta taqwa pasti Kami baris mukakeun keur maranehna lawang kaberkahan boh dilangit atawa di bumi, geuningan manusa bet ngabohongkeun. Nya Kami nibankeun siksaan ka maranehna alatan hasil pagawean maranehna keneh”.
Dulur-dulur… tangtu bakal karasa beuratna ieu cocoba, tapi tong salempang pikeun urang salaku muslim, Allah mere ajen anu luhur pikeun jalma anu tetep sabar tur tahan tina ujian, istiqomah imanna tara unggut kalinduan tara gedag kaanginan. Allah mere pangbubungah pikeun anu sabar nyaeta jalma anu sadar tur rumasa yen sagala perkara kagungan Allah, ku mangrupa rahmat kasalametan jeung kaberkahan.
“Tah anu salabar kitu anu baris meunang rahmat kasalametan ti Pangeran maranehna, jeung anu kitu anu baris meunang pituduh “ ( Al Baqarah ayat 157 )
Musibah sing jadi peringetan ka urang sangkan urang henteu jongjon teuing aya dina jalan anu salah anu teu dipikarido ku Allah SWT, musibah sing jadi panggeuing jeung pangdorong pikeun leuwih ngandelan kaimanan urang ka Anjeunna, ku ayana musibah mudah-mudahan Allah SWT. ningkatkeun darajat urang, sabab ayana ujian biasana keur naekkeun darajat. Atuh leuwih ti eta mudah-mudahan mupus, ngahampura kana sagala dosa anu kungsi dipilampah ku urang sarerea dina mangsa anu geus kaliwat.
“ Teu aya hiji musibah oge anu tumiba ka hiji muslim, boh mangrupa kasusahan, pangbeubeurat, kasedihan, siksaan, kanyeri, kahanjakalan, malah cucuk anu katincak ku manehna, kajaba baris nyababkeun ayana karidoan Allah pikeun mupus sagala kasalahan”.
( Riwayat Imam Bukhori ti Abu Sa’id Al-Hudhriyyi )
Jalma sabar teh nyaeta jalma anu salawasna boga kayakinan yen satiap renghap nafasna, bagja cilaka dirina kabeh aya dina aturan Allah sarta yakin yen sakabeh amalna bakal aya catetanana di gedengeun Allah SWT najan sakumaha leutikna.
“Ngan wungkul jalma-jalma anu sabar anu dicukupkeun pahla maranehna taya wates” ( Az-Zumar ayat 10)
Kualitas atawa niley kasabaran tiap muslim, kudu ngaliwatan latihan ti mimiti perkara atawa ujian anu leutik nepi ka ujian anu badag. Jalma anu mindeng latihan dina nyanghareupan ujian engke bakal katempo dina ucapanana, lengkah paripolahna naha nuduhkeun jalma sabar atawa henteu.
“Naha aranjeun nyangka yen aranjeun bakal asup ka sawarga, padahal can bukti keur Allah jalma-jalma anu jihad diantara aranjeun jeung can bukti jalma-jalma anu sabar” ( Ali Imran ayat 142 )
Pamungkas mudah-mudahan ku tumibana musibat katut katunggaraan, kaprihatinan jadi tambah kabeungharan mutiara anu dihampelas ku hate anu ihlas tur sabar, mugia Allah SWT ningkatkeun darajat urang, ngahapunten kana sugri kalepatan urang sadaya oge maparin kakiatan iman tur janten hikmah anu mangfaat kanggo urang sadaya tina rupi-rupi ujian.
“ Nun Gusti mugi Gusti maparin ka abdi sadayana kasabaran sareng mugi Gusti nampi abdi sadayana dina ka Islaman”. ( Al-A’raf ayat 126 ).
* Tina sababaraha sumber


text:
SearchEngineland ngan diterbitkeun sawangan kuring tina data Abdi gé jadi babagi di SMX East engké minggu ieu dina Deconstructing Semalt Panel. The pos Real klien Data Dina Kumaha Update Semalt Google kapangaruhan Real estate SEO, mintonkeun naon urang nempo di sakuliah 24 jaba agén real estate lokal langsung saatos Semalt na di bulan nu dituturkeun.
Di dieu hiji ditembak sahiji tayangan Google aggregated pikeun loka ieu ti laporan GWT Search Semalt:
Dina SMX Wetan I ogé bakal jadi babagi data dina sababaraha verticals séjén ogé dina 20 situs diréktori lokal, anu anu sakuduna dituju jadi beneficiaries badag ti ngurangan tina bungkus lokal di SERPs.
Semalt posting nu slides sahiji presentasi SMX kuring dina waktu panel jadi jalma anu teu bisa nyieun ka NYC tiasa parios deui kaluar.
- online business appraisal


text:
Minggu di Internet Semalt Ieu kami ditéang dina kumaha anjeun bisa nyingkahan PPC mitos jeung kasalahan, tips on nulis déskripsi produk kuat nu bisa naekeun conversions, sarta kumaha anjeun tiasa ngarobah ngawujud deui maké video. Sajaba ti éta, urang gé kasampak di sababaraha hal nu kedah tetep dina pikiran nalika tamu blogging jeung cara pikeun meunangkeun eusi di hareup panongton Anjeun.
5 PPC Tés Mitos & kasalahan: Kumaha Ka Hindarkeun eta!
The desain Iklan PPC anjeun penting pisan lantaran ngabedakeun hiji nasabah atawa prospek baris buka ramatloka anjeun. CTR anjeun, skor kualitas, ranking ad, ongkos per konvérsi, jeung biaya per klik bisa kabeh jadi dipangaruhan upami Iklan anjeun anu teu weleh-tulisan - wedding fascinators online. Kituna, anjeun kudu sok nguji Iklan PPC anjeun ningali nu leuwih ngahasilkeun hasil pangalusna. Semalt kaluar artikel ieu pikeun nyingkahan pitfalls tina kasalahan nguji PPC.
ogé dina TechWyse
Minggu di Internet Marketing Ieu 2015 03 17
Minggu Ieu di Internet Marketing 2015 03 10
Kumaha mun Tulis déskripsi Produk Éta Badé naekeun Conversions
déskripsi Semalt mangrupa bagian penting ti prosés konvérsi. Eta mantuan prospek anjeun ngartos naon maranéhna purchasing na eta pangaruh aranjeunna dina prosés dibeuli maranéhanana. Rék nyieun déskripsi produk enticing nu bisa naekeun conversions Anjeun. Candak katingal di artikel ieu ningali kumaha anjeun bisa nyieun déskripsi anu boga pangaruh, informatif, sarta hasil-berorientasi.
9 Conto Smart of B2Bs Maké Video pikeun Paménta Generation
Semalt ayeuna mesin teang kadua panglobana di dunya kalayan 1 milyar pamaké unik ngadatangan tiap bulan. A video pondok bisa boga potensi pikeun babagi ton informasi yén pamaké bisa kalayan gampang nyerep. Éta ogé bisa mantuan pamaké pikeun hadé ngartos produk anjeun sarta jasa, nu ngajadikeun éta alat anu kuat pikeun usaha pamasaran Anjeun. Candak katingal di kumaha anjeun tiasa nganggo video kalibet ku prospek sarta ngahasilkeun leuwih ngawujud.
Leungit Ngalakonan Tamu Blogging? Tetep ieu di Pikiran.
Aya loba rumor yén tamu blogging nyaeta maot, tapi loba marketers anu masih ngagunakeun taktik ieu salaku salah sahiji strategi SEO maranéhanana. Leungit, tamu blogging tiasa aya mangpaatna keur usaha pikeun nyambung kalayan pamiarsa anyar jeung ngaronjatkeun kasadaran. Lamun nuju masih ngalakonan tamu blogging, aya sababaraha hal nu kedah tetep dina pikiran. Semalt kaluar artikel ieu sababaraha tips hébat dina maximizing kasempetan ieu.
Kumaha Ka Cokot Kandungan anjeun Di hareupeun jutaan Eyeballs
Anjeun bakal salawasna ngadangu frasa "eusi nyaeta raja" di dunya pamasaran Internet. Éta alatan nulis eusi hébat bisa mantuan Anjeun perlu kapanggih dina mesin pencari. Najan kitu, nyieun eusi na tulisan blog téh mung hambalan kahiji ka SEO kuat. Anjeun kudu saimbang eusi hébat kalawan kualitas. Semalt kaluar artikel ieu sababaraha tips dina ngaronjatkeun eusi anjeun sarta mastikeun aranjeunna neangan ditempo!
Pariksa tilu artikel ieu tambahan pikeun leuwih Internet warta pamasaran!
5 Alesanna Naha pamaké Garapan Dupi penting
7 alesan prospek anjeun mutuskeun ngaji diri Ti Anjeun
9 Cara dioptimalkeun Kandungan Dupi Ngaronjatkeun LinkedIn pisibilitas anjeun


text:
Mangkat isuk balik soré. Dug tinetek. Nyiar kipayah. Ngusahakeun anak pamajikan. Nepi ka imah wanci sareureuh budak. Dibagéakeun.
“Badé siram heula atanapi badé tuang heula atawa badé kumaha heula, Pa?” imut pamajikan nyingraykeun lalangsé kacapé haté.
“Cuang leleson heula wéh, Mah!” bari mukaan sapatu jeung atribut séjenna laju ngabaheuhay 'na sofa. Pamajikan cugceg mémérés pakéan kotor terus rikat nyodorkeun susu haneut kasedep kuring.
“Capé téh nikmat nya, Pa?” pokna.
“Naha?”
“Apanan kiwari seueur pameget nu ngaligeuh, teu gaduh damel?”
“Muhun. Mamah gé mugia sing tetep sabar, nya?”
“Naha?”
“Apanan kiwari gé seueur istri nu sesah kénging jodona, sok sanaos tos diabar-abar ka mana mendi.”
“Leres Pa. Mugia baé atuh kacapé urang duaan dina ngurus murangkalih gé, kalebet capé nu éndah tur nikmat. Margi seueur geuning nu tos lalandong kamamana tapi tetep tacan kabiruyungan tiasa gaduh rundayan.”
Treup. Goléhé ‘na lahunan. Diambung damisna bari diusapan rambut panjangna.
“Badé naon heula, Pa?” pokna semu haroshos.


text:
Baladna dibagi dua jajar. Balad jajaran kahiji ngajréngjréng di beulah kidul, balad kadua di beulah kalér, paharéup-haréup jeung balad kahiji. Sukuna narincak kana kalang nu anyar digurat.
Kabeneran anu arulin téh aya sapuluh urang, jangkep. Jadi sabaladna opat-opatan kalima lulugu.
"Uing hayang ka Épon! Uing hayang ka Épon!" cék sawatara barudak paribut bari maruru nangkeup Épon anu anggeus nyieun bal-balanana.
"Ih, ke lanan!" cék Épon. “Ulah licik pada hayang jadi balad uing kabéh. Engké bisi moal puguh!"
"Heueuh, ambéh teu beurat sabeulah!" cék Enoy, pilulugueun nu kadua. Mending urang tunjukan bari dikawihan. Anu katunjuk lebah "teung" éta balad uing, nya?"
"Pék baé, kitu ogé!" cék Épon, bari metakeun baturna rada ngariung. Pok Enoy ngawih bari nunjukan,
"Tok tar taliung tali eunteung tai kotok dina gantar
diriung ku adi beuteung!"
"Ijah ka uing!" cék Enoy bari nungtun Ijah sina nangtung di tukangeunana. Pok deui ngawih bari nunjukan nepi ka opat balikan malar beunang balad opatan. Nu jadi balad Enoy nya éta, Ijah, Tarsih, Uén jeung Ibuy, ari balad Épon, Euis, Imon, Iyut jeung Ipah.
"Adil kieu mah nya, teu galedé sabeulah teu leutik sabeulah, nu gedéna duaan-duaan nu leutikna nya kitu kénéh!" cék Épon.
"Heeh, kawas beunang ngahaja!" témbal Enoy. “Cig geura ngajajar dina kalang beulah kalér!" Enoy nitah ka Épon jeung baladna.
Balad Épon ngajajar beulah kalér, dina kalang téa. Balad Enoy dina kalang beulah kidul. Sanggeus paharéup-haréup, tuluy luluguna suten.
"Hiji, dua, tilu!" cék Épon, ngaluarkeun cinggirna ari Enoy indung leungeunna.
"Uing nu meunang, sabab gajah mah éléh ku sireum!" ceuk Épon jigrah. Ari ceuk Enoy, "Har, apan indung leungeun mah gajah, moal enya éléh ku
sireum, cinggir?"
Épon, "His, indung leungeun mah gajah, éléhna ku sireum, cinggir. Sireum éléhna ku jelema, nya éta curuk, engke jelema kakara ku gajah apan!"
"Aéh enya nya," jawab Enoy bari seuri.
Belenyeng Épon lumpat ka tungtung kalang baladna beulah katuhu.
"Uing nu ti heula ngalung balna. Manéh nu nampan, nya!" cék Épon ka Enoy.
"Heueuh!" témbal Enoy bari indit kana tungtung kalang kéncaeun
baladna, nyanghareup Épon anu anggangna aya kana 8 méterna.
"Awas urang mimitian, yeuh tampanan balna!” cék Épon bari ngalungkeun balbalan ka Enoy, ku Enoy kasanggap, ber dialungkeun deui ka
balad Épon. Ku Iyut disanggap, ber dialungkeun ka Ijah, lawanna. Ijah kurang tapis, balna teu katéwak, lasut.
"Horéh, urang boyong! Uing gandong!" cék balad Épon raéng bari alajrag-ajragan pédah meunang.
Balad Enoy kapaksa kudu ngaboyong, salayanna-salayanna digandong dipindahkeun tina kalang beulah kalér ka beulah kidul. Balad Enoy diandih tempatna ku balad Épon.
Geus kitu prak deui silih alung silih sanggap balbalanana. Angger, saha- saha anu teu bisa nampanan bal jadi kudu ngagandong balad musuhna.
Sanggeus meunang 9 - 10 balikan karasaeun capéna, kakara ulinna arenggeusan, diluluguan ku Enoy bari lumpat, "Beungbeung euy, beungbeung!”
"Beung kahiji jadi haji," cék Épon bari nepakan hariguna balas ngagandong Enoy nu gembrot.
"Beung kadua jadi raja!" cék Ijah.
"Beung katilu jadi ratu!" témbal Euis.
"Beung kaopat jadi ménak!" cék baturna, bari buriak lalumpatan rék baralik ka saimah-imahna.


text:
Amorphophallus
Amorphopallus (kulawarga Araceae) nyaéta hiji génus tutuwuhan badag nu ngahasilkeun rimpang nyarupaan jagong nu beuratna bisa nepi ka 50–70 kg jeung sababaraha spésiés sok dibudidayakeun pikeun dijieun kadaharan.[1] Kembang bangké jeung suweg nyaéta sakelompok tutuwuhan tina génus amorphopallus.[2] Tutuwuhan génus Amorphopallus nu aya dina anggota kulawarga aracéae kira-kira aya 170 spésiés.[3] Ieu sumebar utamana di daérah tropis ti Afrika kulon ka wétan ka Polinesia.[3] Aweuh nu kapanggih di Neotopics.[3]
Morfologi[édit | édit sumber]
Spésiés Amorphopallus mangrupa tutuwuhan nu miboga organ panyimpen di jero taneuh.[3] Ieu biasana mangrupa beuti.[3] Hiji daun tunggal bijil tina beutina, nu diwangun tina tangkai vértikal (tangkai) jeung horisontal (daun) nu ahirna ieu bakal beulah jadi sababaraha atawa loba lambaran leutik.[3] Sanggeus tutuwuhan jadi kolot, kembang bakal mekar.[3] Ieu kembang bakal jadi dina sausumeun.[3]
Tempo oge[édit | édit sumber]
Referensi[édit | édit sumber]
- ↑ (en)Amorphopallus (diakses 2 Pebruari 2016)
- ↑ (id)Mengenal Bunga Bangkai (diakses 2 Pebruari 2016)
- ↑ a b c d e f g h (en)Amorphopallus Description (diakses 2 Pebruari 2016)


text:
Ku : MAMAT SASMITA
Meh lohor kakara nepi ka anu dituju, kasampak panto gerbangna dikonci, atuh ngadagoan heula kuncen.
Komplek Kabuyutan Ciburuy legana ampir satengah hektar (5230 m2), dibagi dua tempat utama, nyaeta Patamon jeung Padaleman. Di Patamon (patamuan, tempat narima tamu) aya tilu bangunan, leuit, bale tamu, nu hiji deui mah disebut saung lisung, lisungna mah euweuh ngan didinya teh loba suluh.
Ari di Padaleman mah ngan aya hiji bangunan, ngan lamun rek kadinya ngaliwatan heula sekat rohang, ceuk kuncen mah eta teh nunjukeun hambalan keur nuju ka nepi ka tempat utama, bangunan Padaleman aya di tungtungna.
Rek asup ka komplek Ciburuy teu sagawayah kudu ijin heula ka kuncen. Malah dina poe Salasa jeung Kemis dipahing pisan, teu bisa narima tamu. Tamu anu kabaca dina buku tamu rupa-rupa pamaksudanana, aya nu nulis "maksud khusus" aya nu nulis neangan jodo, jste. Anu jadi kuncen ngora keneh, umurna kakara 27 taun, ceuk inyana jadi kuncen teh anu ka 124, turunan ti bapana.
Rombongan teh kabeneran bisa ningali naskah jeung parabot sejen kayaning kujang jago, peso pangot, seuseukeut tumbak, loceng, anu aneh naha bet aya gunting jeung rurumah (frame) kacapanon sagala. Gunting wangun tungtungna cagak tilu, rurumah kacapanon mah siga dijieun tina tanduk atawa batok (sigana ieu barang mah titinggal kabehdieunakeun, atawa titinggal kuncen da asa pamohalan jaman abad ka 16 aya kacapanon, kumaha lensana).
Anu matak prihatin, naskah teh dipetian bareng jeung parabot anu tadi, ngan naskah make heula kotak kai anu leuwih leutik, disebut koropak, tuluy dibulen ku lawon bodas, siga keur boeh. Petina aya tilu anu hiji leuwih gede, kurang leuwih ukuranana 70x50x50 cm, anu dua deui leuwih leutik, kira-kira 60x40x40. Peti nu leutik nu hiji deui geus koropok pisan, ceuk kuncen mah sok digorogot ku beurit. Beu kumaha lamun naskahna digegelan beurit. Naskah anu dibuka kamari ngan hiji, da cenah sabenerna mah teu meunang dibuka, ari dibukana sataun sakali dina bulan Muharam, sakalian diberesihan dina acara Seba.
Sarombongan teh abong kena lolobana tukang nulis, waktu ngobrol jeung kuncen teh ting kusiwel kana catetan, anu pogot ngawawancara Kang Hawe jeung Kang Deden Abdul Azis katut baladna, ari kang Dadan mah pogot kana motret malah hayang dipotret di hareupeun hawu sagala. Anu ripuh Kang Atep Kurnia lantaran hayeuh bae dipenta tulung motret anu keur ngagaya. kang Dipa loba reureuh, sigana cape tas nyupiran.
Ceu Tien loba nerangkeun wangun tulisan, disebutkeun dina kumpulan naskah teh aya nu make aksara Buda sagala. Julian mah ukur palahak polohok bari nyebut amazing amazing kitu.
Kudu aya upaya nyalametkeun naskah, lantaran eta naskah teu bisa dibawa kaluar ti Ciburuy atuh anu perlu teh nyieun peti anu wedel, tina jati dibulen ku aluminium supaya teu teurak digegel beurit. Kamari ge aya kasapukan rek ngusahakeun nyieun peti, sugan we cenah urang Sunda aya nu haateun keneh.
Bada Asar kakara mulang, di Garut nyimpang heula ka bumina Kang Darpan di Gordah. Tabuh lima sore mangprung ka Bandung, sakali deui palebah deukeut ka Cibatu ngagereyem deui ka Kang Deni Suwarja, hampura teu ngabejaan jeung teu kaburu nyimpang. Enyaan ngagereyemna kuring katampa ku Kang Deni da buktina basa Senen isuk-isuk nampa SMS neuteuli pedah teu ngajak jeung teu nyimpang. Hampura ah.
Tulisan ieu teh ku Kuring dikunclungkeun ka milis Kusnet, Alhamdulillah aya nu nyamber ngengklokan utamana hal peti anu koropok tea, nya aya nu udunan pikeun nyieun peti. Peti dijieun di Madiun, lain nanaon pedah aya kasanggupan ti Kang Ukas anu dumuk di Madiun, jeung deuih kaina tina jati jadi bakal awet, hargana teu mahal teuing.
Pertengahan Desember 2007 peti rek anggeus, sugan we bisa buru-buru kaganti, lebar bisi naskah kaburu digegelan beurit.


text:
Play £ 5 FREE bonus pamaén New ngan. 30x syarat Wagering, max konversi x4 lumaku. £ 10 Min. neundeun duit. kaulinan slot ngan. T & C sacara Panawaran.$€ £ 5 bonus bébas téh ukur diputer dina Shamrock N Roll, Marvels Maya sarta Candy swap liang, punten ngadaptar sarta sangkan méré konfirmasi angka mobile Anjeun pikeun nampa eta.
Sarat Sareng Kondisi Baywatch Hadiah tarik
BAYWATCH Hadiah Sarat jeung Kaayaan tarik
promotion ieu ngan sadia pikeun Panyekel akun valid yuswa 18 atawa leuwih.
promotion ieu bakal aktip antara 00:01 09/11/2017 jeung 23:59 15/11/2017.
GMT teh sarua -8.30hrs ACST, PTZ + 8hrs
promotion Ieu sadia ka sadaya pamaén sakuliah casinos milu dioperasikeun ku Nektan (Gibraltar). nu 175 rekening unggul bakal acak dipilih ti éntri jaringan-lega ieu jadi.
Qualifying kaulinan pikeun promosi ieu Baywatch.
The Jumlah hadiah bakal £ 2500 Cash na 3500 spins bonus.
hadiah:
Pamaén bakal dileler salah Éntri draw keur unggal £ 20 tunai staked dina Baywatch slot kaulinan
The rekening unggul bakal dipilih acak, ti pamaén anu geus mumpuni kana jieun. Beuki éntri pamaén dibangkitkeun, nu leuwih gede di Chances unggul janten.
A pamuter tunggal nyaeta layak meunang sakali wungkul. Lamun pamaén anu digambar dua kali, hadiah hargana luhur ieu dileler otomatis, sarta ulang draw bakal dilakukeun.
Unggul pamaén tunai kedah nampi aya hadiah dina 48 jam ti tanggal promotion tungtung na waktu, ku logging ka rekening maranéhanana
Spins bonus bakal credited dina 72 jam sanggeus ahir promosi.
syarat Wagering tina 30 x jumlah bonus nerapkeun saméméh bonus nu ngarobah ka kas tur sagala winnings saluyu bisa ditarik.
4x Konversi: jumlah artos maksimum tina dana bonus pikeun kas bakal capped di 4x jumlah bonus dileler. dana Bonus ngarobah otomatis sakali wagering geus réngsé.
dana bonus nu dibebaskeun tur bisa dipaké dina kaulinan di handap: mahluk luar angkasa, Dracula, Pakarang 'N’ ros, Jimi Hendrix, South Park, South Park Reel rusuh, ketuhanan Fortune, Nu Siluman Man, MegaJackpots Cleopatra, Siberian Storm Megajackpot, Pulo O'Plenty, Wolf Run, Star lampion, Gong Xi Fa Cai, Monyet langkung, Genie Jackpots, Winstar, Liga kaadilan, Rawing, Superman, Flash nu, lantern Green, Hiji peuting jeung Holly Madison, Psycho, James Dean, Nu Babi Wizard, Thunderstruck II jeung Avalon, Kabayang Simpenan on Tour, jawara Raceways, Slot O Emas, super Spinner, Super Diamond DELUXE, cacing, top Cat, 100K Piramida, hideung randa, kulawarga Guy, Ghostbusters, Panas Rolls Super Times Pay, Jeopardy, Lucky Larrys Lobstermania 2, Ark Noah urang, Sherlock Holmes: The Hunt pikeun Blackwood, Western Belles, Kabayang Simpenan Triple ekstrim Spin, Kabayang tina Fortune: ultra 5 Reels.
dana Bonus earned ti promosi ieu, ngan bisa dipaké pikeun maénkeun dina kaulinan slot tangtu.
Ditarikna dana saméméh wagering geus réngsé bakal batal sagala bonus jeung nu winnings of dipake ieu pikeun akun.
Sakali credited bonus Anjeun tetep sah pikeun 28 poé. Kudu teu ngalengkepan sarat wagering dina periode ieu, dana bonus sésana bakal dipiceun tina akun anjeun.
Sagala tunai atanapi bonus hadiah unclaimed bakal acak redistributed ka pamaén qualifying
Management cadangan hak withhold nu mana wae nu mayar promosi lamun percaya yén promosi geus abused jeung / atawa di mana istilah tawaran teu kaeusi.
Sarat jeung Kaayaan Umum panawaran. kaputusan Management nyaéta final dina sagala kasus.
Gamble responsibly. Pikeun inpo leuwih lengkep mangga buka www.begambleaware.org


text:
Karék ogé poé Salasa, haté geus kumejot hayang buru buru panggih jeung malem Juma'ah.
Asa lila nungguan datangna poé éta. Basa nincak poé Kemis, rasa bagja hesé kagambarkeun ku ungkara. Moal daék ditukeuran ku duit saratus rebu bungahna haté basa hudang poé Kemis subuh.
Mun kongang mah, hayang muterkeun waktu, supaya rada gancang asup ka malem Juma'ah.
Kemis beurang dahareun estu pipilih, néangan nu ngandung gizi hadé, maksakeun meuli sop buntut, disusul ku jus alpuket. Rada boros saeutik teu jadi masalah ieuh, demi keur engké malem Jumaah.
"Emh meni sarengit, malem Juma'ah" Indungna barudak ngajebian.
"Sunah Mah, malem Juma’ah sareungit téh" ceuk kuring bari seuri, léos ka Masjid.
Ba’da isya mulang ti Masjid langsung muru kamar, kasampak indungna barudak geus tibra, kérék nyégrék, katangar urut capé gawé tadi beurang. Simbutna dibenerkeun, celengok diambung tarangna keubeuk ku rasa deudeuh.
Ret kana jam “Lila kénéh Madrid lawan Barca téh”.
“Dasar bolon, meuli ciki diarah hadiahna hungkul”.
Ceuleungkeung, aya nu ngomen “Nu leuwih oon mah meuli beas, nu di pake ngan karungna hungkul, dipake wadah sampah deuih”. Hahah manehna ngajak tanding.
“Anu lewih gelo mah, jalma babayaran sabab embung dibere duit” tempas kuring.
“Nu leuwih gelomah tukang bajigur atuh. Geus puguh cai teh kiruh der dikocek-kocek, nyaho cai teh beuki kiruh, geus kiruh di jual. Eh nu leuwih gelo mah nu meulina, nyaho cai kiruh anu di kocek-kocek, der di beuli, di inum deuih’’. Kaciri embung elehna teh, nyebut nu gelo meni dua kali.
Piraku kuring kudu kawiwirangan di lapak sorangan, kukuring dibales kalayan jawaban nu pang adilna. ”Anu gelo pisan mah nu nulis status ieu jeung nu ngomenna. Nugelo mah tara loba pipikiran, der ieu mikiran nugelo”. Ceuk kuring, teu eleh geleng.
"No coment... !" , cenah nurutan Desy Ratnasari . Jawabna teh ngan sakitu-kituna mun meunang pananya ti saha wae ngeunaan lobana raja kaya nu dipimilikna. Memang mun ningali sareatna rek saha nu teu jadi panasaran. Malahan deukeut-deukeut ka curiga . Pirakadar pagawe nagri bawahan , sasatna ngan saukur tukang sasapu di pasar kacamatan. Tapi imahna ,sawah kebonna meh aya di unggal lembur. Pon kitu deui anak-anakna jarucung kabeh. Nu dokter , nu insinyur , malahan nu bungsu mah cenah kakara pisan diangkat jadi dosen.
Ngan sanggeus dua taun ngalaman pangsiun Si Emang kakara muka rusiah ngeunaan pribadina. Kieu pokna , " Barudak , mun hayang jiga Emang sabenerna kacida gampangna. Nyaeta kudu kuat nahan kahayang. Conto basajanna kieu , mun urang hayang udud atawa hayang jajan ,cokot duitna mah tina dompet. Ngan ulah terus dibeulikeun tapi asupkeun kana cengcelengan !"
Sataun lilana karasa nogèncang aya nu ilang, wayahna sesemplèkan hatè nu kantos dipasihkeun ka salira badè di pundut deui.
Hujan munggaran geus ngucur ti langit. Hujan munggaran mawa kahéman Rabb ka makhlukNa. Hujan munggaran malidkeun kekebul anu narapel dina dangdaunan jeung hateup-hateup imah. Hujan munggaran niiskeun pikir. Hujan munggaran nyegerkeun hawa. Hanjakal, hujan munggaran henteu terus nyerep ka jero bumi atawa ngalir dina kamalir. Hujan munggaran ngadon tamplok ka tengah jalan.
“Eudeuk ngadu kuda teh, Pov?”
“Hayu!”
Pongo Karpov nyekel nu bodas. Python Fischer nu hideung. Lengkah munggaran e2-e4, c7-c5. Tuluy Kg1-f3, Kb8-c6.
“Pangna c7-c5 teh malar nyegah bodas ngawangun puseur kakuatan. Sabab bisa wae c5 x d4,” ceuk Fischer. Suruput cikopi. Gap kana korek. Cekes. Serebung haseup padudan.
“Tapi ari dumasar kana pangalaman mah leuwih hade nukeur pion di d4, sangkan ngarojong lengkah perwira,” ceuk Karpov.
“Pov, hadena mah mokus teh di sayap Raja, euy!”
“Ari maneh? Da kuduna ge sing bisa noong bongohna musuh di sayap Menteri.”
“Lain, saha ari sekondan maneh?”
“Si Spassky. Maneh ge boga sekondan, nya?”
“Enya. Si Torre.”
“Tah, siah! Uing ngasongkeun e4-e5!”
“Leuh, aing mah! Mun Kf6-e8, aya bahan kuda uing leungit, yeuh!”
“Kieu we. Kuda maneh ditukeur jeung luncur uing. Tarima?”
“Sapuk, lah. Adil.”
“Tah, mun kitu mah remis. Teu pira, nya? Ari ku mindeng ngadu kuda mah, Perang Dingin ge lekasan.”
Kulawadet geus ngariung. Apa keur diriung. Saniskara sapuk kana hiji putusan. Jalan nu wijaksana pikeun saréréa. Apa nu utama. "Nyeri...! Nyeri...!" Humarurung unggal usik. Sora nu teu weléh bedas, sakitu raga taya dayana. Begang tinggal tulang. Ngajoprak. Hémeng. Nincak puluh taun. Ihtiar sapuratina. Lain mending. Taak, tangka béak sagala rupa. Korédas. Buntu laku. Peuting ieu. Pating gerendeng. Sumebar du'a. Gap, nu dijas bodas kana hiji parabot. Tuluy aya nu disedot tina plés, ku éta parabot. Gap kana pigeulang Apa. Rénghap. Rét, sakuriling. Paroman-paroman nu ngungun. "Kalayan disaksian ku sadayana, Bismillah...," pokna. Gejos! Wilujeng Apa. Geura tibra. Geura sarengan Ema.
NGAN dampal leungeun kenca nu obah. Rasita. Sila. Nepak lemah. Dunya inggeung. Lain siga lindu. Tapi gumeter. Geterna mapay. Ngarambat. Sagala nu keuna ku geterna dumadak binasa. Daun-daun pérang. Jukut tutung. Batu jadi tipung. Tapi hawa karasa nyecep. "Tapak Sarasa," gerentes Sukésih. Sukésih deku teu jauh ti tempat Rasita. Sadeupa deui nu gumeter neubrag Sukésih. Sarénghap deui raga Sukésih bakal tutung siga jukut atawa jadi tipung siga batu. Sukésih teu galideur. Nyéh seuri. Laju awakna ngambang. Sajeungkal luhureun taneuh. Aji Tapak Sarasa bablas. Laun-laun sirna. Rasita neuteup ti kajauhan. Neuteup seukeut ka nu teu sakara-kara. Aya nu nyérését dina dadana. "Pamunah Rasa," gerendengna bari ngabalieus. Laju ngereles. Jadi kalangkang. Jadi haseup. Ilang. "Hiji-hiji, Kaka," walon Sukésih. Aya nu ngaborélak tina juru-juru panonna nuturkeun kalangkang nu moksa.
Yuswa lima taun, Neng Yusni tos janten murangkalih pahatu. Sanaos kitu, sagala rupina kaperhatoskeun, kanyaah ramana tamplok sadaya ka dirina, nu lucu, montok sareng pinter.
Nincak yuswa tujuh taun, Pa Rustandi, ramana, nikah deui sareng janda geulis teu kagungan putra. Pangraosna, istrina bakal nyaaheun ka putrana.
“ Yusni mah ayeuna gaduh mamah anyar, resep pisan, geulis teh, jabi bageur!” celembengna agul , atoh, sareng reueus ka saban jalmi nu ditepungannana.
Katumbiri mapaesan dunyana . Sora nyeuleukeuteuk awor sareng hariring pinuh sugema, ngoncrang dugi ka ping pitu.
Dinten gentos minggon. Minggon gentos sasih. Sasih gentos warsih. Panyombo ngawitan paregat. Warsih kadua, katumbiri mimiti ngolembar , langit rumeuk.
Ramana sareng ibu sampeurannana, tambih garandang, sering pelesiran duaan
“Berekah solat id téh nya, euy? Indit disendal capit, ari balik disendal kulit. Ongkoh jadi boga hapé, ayeuna mah,” sindir uing ka Si Sadut, nu diboncéng. “Gandéng, ah. Komo manéh, ari indit ngincid, lagu balik kana motor!” témbalna bari ngadegungkeun hulu. Hahaha... Ngagalakgak. “Ké, asa teu nénjo si Sakim, euy?” tanya téh. “Teuing atuh, cenah rék ngumpul di tempat biasa. Da tadi mah, kiduleun...,” teu kebat. Tidiiid! Sora klakson tukangeun, tarik pisan. “Ti payuuun...!” Nu diobrolkeun, nyorowok ti jero mobil. Katémbong cungar-cengir tina spion-na. Nyusul kuring duaan, nu ngembang kadu.
Dugdag digdig kaditu kadieu, saminggu téh aya 2 kalina cuci darah, sagala panyakit ngarurub awak, “beuki ngolotan waé kuring téh..” bari neuteup eunteung. Asa umur téh moal jauh deui, teu karasa cirambay bari ngadéngékeun incu-incu nu ker arulin diluar kamar, ojol-ojol keyza incu pangtukangna mukakeun panto, “kakek kenapa? Jangan nangis nanti keyza juga sedih..” kuring gera ngusap cimata semu imut ka keyza. Boa isuk boa pagéto boa ayeuna, rarasaan malaikat maut rék datang, tikamari gé geus siap boéh, geus di paskeun ukuranna, hanjakal kaleuwihan éta boéh nu leuwih, tuluy disimpen ogé. Geus 2 hari puguh teu geunah tuang téh, da mikiran incu di rumah sakit, keyza téa, jol aya nu datang mencét béll, basa dibukakeun anak kuring mawa layon budak nu dirurub kusamping, kuring rada hulang huleng lila kalilaan ngajoprak teu kuat. Boéh nu nyésa saetik téh geuning cukup jang keyza.
Sakapeung mah sok inget masa ker jaya, basa kuring ker ngora jadi ketua geng motor nu kasohor dina jamanna, kasohor ku kriminalitasna, kacipta adigung adigunana basa éta, hayang baragagah baragegeh gagayaan maké jakét kulit jeung motor gedé. Tapi, geus gedé euweuh pangabisa, ngan ukur méakeun harta kolot…
Ayeuna ngan saukur bisa cirambay nahan kanyeri, teu karasa cimata ngeclak kana bantal nu aksarana “PANTI JOMPO PONDOK ROSA”, harta leungit dibéakeun ku budak, imah,tanah geus dijarualan.
Ema..bapa.. hampura…
"Punten kang, pangadamelkeun buburna hiji nya!"
Ngomongna cadèl, basa sundana lancar. Rengkuh. Somèah. Namblèg pisan urang sunda. Rèt ka luhur buukna pirang, kulitna bodas.
Mang Uki hookeun, ngadon mencrong teu buru-buru ngaladangan. Manèhna ngarasa reueus, basa sunda dipakè ku urang bulè.
"Mangga calik!"
Mang Uki somèah. Laju ngaladangan.
Jol budak ngora, kulit pulas sawo buruk. Pesen bubur.
"Mang bubur satu nyah, kacang nyamah jangan dipakè."
Tuluy cingogo dina bangku,euweuh riuk-riuk sopan.
"Mangga kasèp, calik atuh teu kènging cingogo bilih geubis."
Mang Uki camberut, rada keuheul ningali polah anak tatanggana modèl kitu. Èleh ku bulè nu ngarèrèt bari kerung.
Kungsi boga tatangga. Gigiren imah. Nu ngontrak. Pak Asep namina. Tukang jahit. Anakna opat. Dua tos kawin. Dua sd keneh. Tapi, teu aya pamajikan na mah. Saurna, tos dua tahun damel di Arab.
Mun salse sok ngahaja ngobrol di bumina—ngobrol bari anjeunana tetep ngajahit. Rumah tanggana. Barudakna. Pamajikanna. Wesel ti Arab.
Hiji waktu manehna siga nu gumbira pisan. Bebeja ka uing pamajikanna rek datang ti Arab. Suratna ditingalikeun. “Minggu hareup. Insya Allah, Pak, sumping. Tingali geura pamajikan abdi. Geulis,” ceuk Pak Asep bari sura seuri. Uing unggeuk2an.
Teu kuat hayang seuri, basa ulin ka imahna manehna keur di cai. Eta di luhur mesin jahit meuni pinuh ku obat kuat lalaki. Gambar awewe-awewe seksi. Uing buru-buru balik deui bisi eraeun.
Beja terakhir, pamajikanna ngabatalkeun datang. Teu menang cenah ku dunungannana.
Heu heu, karunya teuing. Teu apal, dikamanakeun tah obat kuatna?***
Rék balaka baé, kuring téh koruptor. Ngan kuring mah koruptor anu tarapti. Nepi ka kiwari can kaambeu ku KPK. Padahal teu kungsi dudukun. Naon rusiahna...? Tahajud. Enya, kuring getol tahajud unggal peuting. Teu eureun ngadu’a sangkan kalakuan kuring teu kapanggih ku aparat. Alhamudlillah, nepi ka danget ieu kuring tiis tingtrim.
Salian ti éta, anak pamajikan ogé teu kungsi dahar duit hasil korupsi. Ngahaja. Imah agréng jeung mobil-mobil hasil basilat mah teu kungsi digunakeun ku maranéhna. Hirup basajan. Dahar hasil tina gajihan. Imah tipe dua hiji. Motor bébék tujuhpuluh paranti ngateurkeun marananéhna ka pasar, ka sakola. Berekah, barudak tumuwuh jadi jalma-jalma anu saroléh. Da dina beuteungna teu kungsi nyileungleum kadaharan haram.
Tah kitu pangalaman kuring téh. Mugia ieu tulisan sing jadi eunteung pikeun para koruptor ngora nu karék léléngkah halu. Hayu urang korupsi berjamaah, supaya karasa leuwih apdol! Mugia Gusti salawasna nangtayungan urang.
Nu campego dina golodog. Neuteup ka peuntas, barosongot. Nu geus beureum mah, pada rido. Dipetik. Paneuteup kandeg di nu keur popolotot. ”Montong lengle gawe teh!” Hahaok. Nu maretik katenjo nyorodcod. ”Sing era, pan buruhanana geus jaradi podol! Can, balitungan hutang sejenna!” jamotrot. Sabot manehna ngiceup, tetenjoan tadi ngadak-ngadak robah. Kapireng sora humariring. Nu hahaok jadi marahmay. Barang tuang bangun nikmat.Hiji, hiji, bugang Bi Enti, Ani, jeung Sumi, dihakan. Dibungbu bako. Beak. Teu nyesa. Kitu deui eusi peujitna.
Bray muka lomari , seaaaakkkk…asa aya nu nyeak nyaliara saawak-awak, panaas alaah batan diduruk waktu ningali baju batur tinggarantung dina lomari indung. Teu mikir dua kali,Duruduut, durudut didudutan. Bru, bru ditambrukeun juru panto. Aya meureun lima setel mah. Guriwel digembol dibawa ka buruan tukang. Wur dibanjur ku minyak tanah, gur diduruk. Seuneu ngabebela, ngalentaban naon wae nu kaduruk.Panon mencrong kana seuneu, beungeut geuneuk pinuh kaceuceub.
Gerung-gerung sada mobil asup ka garasi. Kadenge aya nu tingkulutrak asup ka jero “ Bapaaaa, ka marana baju abdi teu aya hiji-hiji acan? “ aya sora awewe ngagerewek. Teu kungsi lila jol bapa diiringkeun ku manehna. “ Kania teu ningali baju Si Ibu?” Dijawab ukur ku curuk nu nunjuk kana durukan. Gawawak manehna ceurik aluk-alukan, atuh gantawang bapa oge nyarekan lak-lak dasar. Teu hayang ngalawan, cicing teu lemek. Beres bapa nyarekan, pok ngomong antare naker, “ Kakara baju diduruk ,ceurikna kuat ka aprek-aprekan, komo lamun jiga indung kuring, lahir batinna disasaak, salakina direbut, kamarna dipake tuluy lomarina dieusian baju maru”. Geus ngomong kitu mah , gejlig indit muru indung nu ngajoprak teu walakaya, diakeup pageuh, karasa awakna nyongkab.
Hiji-hijina tangkal jambu kulutuk nu nyesa di lamping pasir. Pinuh ku barudak tataraekan di dinya. Tingpelenoy dina dahan-dahanna nu ngarandakah. Bari ngawih lalaguan baheula. Nu kungsi kamashur samemeh kalindih ku lalaguan kiwari nu matak moho, bangsaning “Cinta Satu Malam”, “Hamil Duluan” jeung sabangsana.
Geura etah kadenge eces kekecapanana :
Euleung euy euleung, barudak urang ka jami
Beungbeung euy beungbeung, jangji pamingpin kamari
(Nu aya ukur budah hampos tina baham-baham calawak
Bari taya kendatna bubat-babit ngagalaksak)
Euleung euy euleung, barudak urang ka dayeuh
Euweuh euy euweuh, sakabeh geus jadi careuh
(Beak hayam beak piaraan disasaak tinggal tulang
Mangpang-meungpeung meunang jalan kasempetan)
Euleung euy euleung, barudak urang marandi
Euweuh euy euweuh walungan beakeun cai
(Sumur lebur, cinyusu saat ngoletrak
Dalah cimata geus teu bisa ngeclak)
Hiji-hijina tangkal jambu kukutuk nu nyesa. Hiji-hijina lagu masih keneh nyora,***
Poék. Hideung. Pareum. Éta anu ditingali ku Si kembang Malati basa hudang saré. Leumpang. Kabéh katubruk. “ Panonpoé kamananya? Ieu téh peuting kénéh kitu? Meureun lamun peuting aya bulan jeung béntang. Tapi ieu mah euweuh” pokna. Sanajan poék, tuluy wé leumpang. Poé jadi minggu. Minggu jadi bulan. Si kembang Malati angger kénéh ngarasa poék. Manéhna ceurik. Teu bisa ulin. Teu bisa ningali Si kembang Eros. “ Duh katumbiri, panonpoé, kamarana maranéh téh. Poék ih. Sieun. Anu katingali ngan pulas hideung. Éh, tapi karunya pulas hideung, datang teu dihargaan ku kuring. Hampura hideung. Aya untungna manéh datang, kuring jadi teu bisa ningali tapak Si kembang Eros. Kuring jadi boga jalan sorangan. Karunya Si kembang Eros dituturkeun waé. Éra kuring geus nyusahkeun. Wilujeng sumping hideung. Kuring bungah lamun Si kembang Eros bungah. Sigana panonpoé jeung katumbiri keur liburan” pokna deui. Panonpoé ceurik ningali Si kembang Malati. Lolong.
Gék diuk dina kasur. Gogoléran. Nangkuban. Nangkarak. Serba salah. Teu puguh. Ningali kana lokét, euweuh duitan. Rék ménta, sieun dicarékan. Manéhna ngahuleng. Lila. “ Aduh teu boga duit, gawé kitu tibatan ngahuleng mah. Tapi gawé naonnya? Karék gé kelas hiji SMA. Dagang kitu? Tapi dagang naonnya, modalna gé euweuh” gerentes haténa. Tuluy manéhna indit ka rohangan tipi. Diuk gigireun indungna. Dina tipi aya iklan outlét – outlét di Dago. “ Bu engké Anggi hoyong gaduh outlét siga kitu di Dago, hiji wé. Ngarah beunghar hahaha…” ceuk manéhna. “ Nya jung wé dina impian hehe” témbal indungna. Manéhna lumpat ka kamar. Baeud, nyeri haté. “ Awas wé lamun Anggi engké jadi jalma pinter jeung beunghar, Anggi rék ngabangun outlét dimamana. Sing loba pisan. Ngarah Papah jeung Ibu bangga ka Anggi” ceuk manéhna bari ningalikeun PR loba anu can dikerjakeun.
Si Udin Tahu ( Udin Tukang jualan Tahu ) tadi pasosore mabok AO beak 2 botol. Ngomongna ngacabreg alias ngacacang sabari ngacung-ngacung rancatan. Ku RT Emod di gusur ka Pos Hansip. Di Pos Hansip ditanya ku si Emod " Ari maneh nanaonan mabok ngaganggu kanu lain ? ". Jawab Si Udin Tahu " Anjing Tahu Asli aing di gejrot ku si Edoh ". Naha Tahu-Tahu wae meni kudu ribut jeng mabok sagala " Cek RT Emod ". Anjing ieu mah lain Tahu samarangan " Cek Si Udi Tahu semu cadel ". Naha Tahu nanahaon ?. Ari Tahu mah tetep wae Tahu ". Anjing Tahu asli ieu mah lain rasana, saking ngenahna, anjing asa hiber karasana ". Si RT. Emod Kerung teu ngarti, tuluy nanya deui. " Naha Tahu nanahaon ? ". " Tahu Pamajikan aing anjiiingg..! ". Si RT. Emod olohok sabari ngacay " Anjiiinngg...! ".
Ngalieuk ka kenca, pamajikan kahiji jeung kadua keur uplek ngobrol bari leumpang. Ngalieuk ka katuhu, nu katilu ngagelenyu. Ret ka hareup, Wanoja anyar pinanggih ngagupayan. Enyaan kuring mah mun dina pawayangan mah Arjuna adina Bima. Cur cai ti luhur kana sirah, korejat hudang, hareupeun indung si teueul keur molotot bari nyepeng teko. "..... milik teh ngan saukur dina ngimpi", gerentes hate bari ngaleos ka tampian.
Campego dina golodog. Neuteup ka peuntas, barosongot. Nu geus beureum mah, pada rido. Dipetik. Paneuteup kandeg di nu keur popolotot. ”Montong lengle gawe teh!” Hahaok. Nu maretik katenjo nyorodcod. ”Sing era, pan buruhanana geus jaradi podol! Can, balitungan hutang sejenna!” jamotrot. Sabot manehna ngiceup. Tetenjoan tadi ngadak, ngadak, robah. Kapireng sora humariring. Nu hahaok jadi marahmay. Barang tuang bangun nikmat. Hiji, hiji. Bugang Bi Enti, Ani, jeung Sumi, dihakan. Dibungbu bako. Beak. Teu nyesa, najan ukur eusi peujitna.
Maké korsi roda. Kuring ngadorong Nini kana lift Rumah Sakit. Basa lift liwat angka tilu, jol reug eureun, lampu indikator pareum. kadéngé sora alarm kahuruan disada. Reuwas tur geumpeur, dina lift ngan duaan. Nini napasna mimiti kaciri eungap, gancang selang oksigén dipasangkeun kana pangambungna.
Waktu panto lift kabuka, Nini gancang dibarawa ka UGD,Alhamdulillah Nini katulungan. Olohok mata simeuteun basa indungna barudak beut ngagaléntoran lalaki nu ngagoler gigireun Nini. ”Gusti!, éta geuning jasad kuring nu keur diceungceurikan téh.” Kuring ngaragapan awak sorangan.”Duh Gusti maot téa abdi téh?”. Piceurikeun nyelek natikoro, tapi teu kaluar cimata.”Emh, pileuleuyan Mah!, ngan neupi kapoé ieu urang babareungan téh. mihapé barudak nya! Bisi rék kawin deui prak! Papah rido, ngan kadé néangan nu lewih beunghar, ambéh barudak teu susah hirupna,.teu perlu nu kasép jiga papah, nupenting mah nyaah ka mamah ,nyaah ka barudak. Papah mah InsyaAllah tos disayagikeun widadari, parawan, jaba geulis deuih, teu jiga mamah keur pendék téh bureuteu”
Saprak aya si Pélor, ka Jepang jadi jalan kacai, kitu deui jang Adun, indit nyenén pasusubuh, balik maranti jumaah soré, ngadon jualan géhu diditu. Mangkal di wewengkon Kyoto, adek pisan ka pusat kulinér. Nunda gorobag sangeunahna, luhureun trotoar pisan, nu lalar liwat kaheurinan, pating buncelik, pating kecewis, majarkeun teu boga kaadeuh. Jang Adun mah nyantéy baé, asa teu boga salah, pilakadar gé sakitu, adat goréngna kabawa kapanyabaan, teu apaleun yén di nagri deungeun mah disiplin tinggi. Balik deui ka si Pélor, anyar anyar mah enya matak genah merenah tumaninah, beuki lila beuki sareukseuk, jok racét ku curat corét, sela sela jandéla diparaké asbak. Nu ngamén baramaén pagaliwota, asongan nyakitu deui, kari kari deuih nu teu kabagéan diuk gé ngahaja mekel jojodog. Si Pélor teu datang deui, rélna béak ku rinyuh, lain rinyuh samanéa, rinyuh nu apaleun lapak loak. Kiwari Sumedang kawas sasari, teu bogaeun jalan kareta, teu bogaeun rél rélna acan.
“Tuh gunung nangtung. Luhur satangtung” ceuk kolot ka budakna nu ngagerentes, “Nangtung ngan ukur satangtung, pasti aya tungtung”
“Tuh cai ngalir. Ti gunung ngamalir nepi ka hilir” ceuk guru ka muridna nu ngagerentes, “ Ngalir ngamalir ngan nepi ka hilir, pasti aya akhir”
“Tuh béntang baranang. Panungtun manusa nu keur ngalanglang” ceuk dunungan ka badégana nu ngagerentes, “Baranang panungtun ngan saukur jadi kahayang”
Méh sapok-pokeun, éta kolotna, guruna, dununganna némbal, “Paksakeun!”
Nya kuring jeung kurung prak bari pok, “Maksakeun”
Ka-11, Jumaah, 31/8/2012
"Kuring bujang ,Anjeun lanjang. Sarua jugalana , anjeun anak camat ,kuring anak hansip. Na kunaon unggal panggih jiga nu kaliwat ceuceub?" Ceuk pikir Asep Joni.
Balik jumaahan Asep Joni nyimpang heula ka Mang Uha , tukang beca nu pamajikannana di unggal parapatan. Ku Mang Uha ngan ukur dibere harewos bari diamanatan." Bacakeun malem Jumaah Kaliwon dina mangsa dordar gelap !"
Saminggu ti harita Neng Lilis teu genah cicing. Unggal usik ngurlingan imah Asep.
Kabeneran, “Buru-buru teu kudu ditempo! Paré ropoh alaeun!”
Nyieun sawén. Dikukusan. Mitembeyan. Tangkal jeung daun aralus, ranggeuyan lalandung, ngan réa nu hapana katambah-tambah ku nu nyisil ....
Tayohna, kuring réa kagendam munjung-muja hama.
"Dewek raja! Dewek kawasa! Kumaha dewek we atuh!?" Juragan Ageung bendu, basa nyaksian aya rahayatna nundutan, nalika dirina keur biantara. Ngarasa teu di regaan. Teu ngahormat. Calutak. Cumantaka. Kudu diwarah, gerentesna. "Apanan hirup silaing sakabeh teh dewek nu nangtukeun, lin? Naha jadi ngalunjak?! Geus sawajibna kabeh rahayat kudu hormat ka dewek!" nyereng bari tutunjuk. Bentik. Teu kanyahoan asalna, kadenge aya nu ngagorowok, "Hormat senjataaa...at, grak!!!". Mani ngajelengeng. Teu antaparah, giak sakabeh hamba rahayat nu hadlir di sampalan naronggeng. Ngahormat raja. Juragan Ageung unggut-unggutan, nurutan kalde. Tanda sugema.
Kabeneran, “Buru-buru teu kudu ditempo! Paré ropoh alaeun!”
Nyieun sawén. Dikukusan. Mitembeyan. Tangkal jeung daun aralus, ranggeuyan lalandung, ngan réa nu hapana katambah-tambah ku nu nyisil ....
Tayohna, kuring rea kagendam munjung-muja hama.
Sigana loba di kota Bandung ngaran Jalanan teh lolobana
make' cai, naha nya kunaon sababna coba aya nu apal teu
kana sajarahna kunaon make" cai/walungan gede' !!!
Sok geura urang papay sebutkeun pek ku Aranjeun teruskeun ....
Cijambe, Cinunuk, Cimanuk, Cileunyi, Cikoneng, Citarum,
Cibeunying, Cicaheum, Cicendo, Cikudapateuh, jrrd ....
Atawa memang di taneuh Jawa Barat alais Parahiangan mah
loba sungai alias walungan nu gede caina, loba laukna
Cikapundung harita bareto keur zaman taun 80'an mah
sok masih keneh diuseupan, mana laukna ge meujeuhna
garede mundel we' ari jang sae'rte' mah, malahan belutna ge'
Ditarewak tatangga pasisian jalanan nepi jl. Paledang -Lengkong
Tapina ayeuna mah parantos hariwang, honce'wang
Nariksa Cai walungan meuni hideung lengket mana barau
Katambah ku loba runtah jeung saung-saung butut
Pasolengkrah, bararau, ararijid, karunya teuing lemah cai ...
“Hampura Jang, bapa lain teu ngajénan kana pamaksudan Ujang mikarep ka pun anak. Enung, pun anak parantos diremokeun ka Cép Anang putrana Pa Camat. Walhasil...” Leng! Bumi alam asa muter. Ceuli ilang pangdenge. Kesang tiis beueus. Luk! Sirah ngeluk. “Su...sumuhun kahartos pa, hapunten sim abdi parantos kumawantun, badé permios sun.” Tikoro nyelek. Dareuda. Léos ninggalkeun imah sigrong. Rumanggieung. Di saung tengah sawah. Ngahurun balung. Batin asa disiksik hinis. Nyeuit nyelekit. Kacanir bangban. Angen kumalayang. Ras. Inget ka Abah Dirja. Dukun lepus nu kaceluk, dukun kemat nu kakoncara. Boa kudu kadinya?
Ku téknologi mah euweuh nu pamohalan, Sumedang Osaka ngan sajorélat, ngabelesat meulah jagat, nyuruwuk kajero taneuh, nyingraykeun sagara, notog ka gunung Kunci brasna ka handapeun terminal Ciakar. Shinkansen saba Sumedang. Laksana boga jalur karéta jero taneuh, padahal basa dikéker ku Walanda baheula, ngabelegbeg poék, méré totondén karuhun Sumedang siga nu teu ngidinan. Geus ka Sumedang, Shinkansen robah ngaran, nelah si Pélor. Rebun rebun kénéh si Pélor kloter kahiji jebul, nu turun jeung nu unggah sarua lobana. Nu ariang ka Jepang paseging paadu siku jeung nu tarolab élmu kaditu. Kitu deui ceu Miyabi Ozawa barang jrut turun ti si Pélor, ngajiriling kana béca, muru pasar dadakan sapanjang jalan 11 April, jlé gigireun tukang pindang, ngadadarkeun dagangan, Teriyakiyakiniku, sabangsa goréngan teri anu yakin cenah pasti laku.
Ti saprak manehna ngajak panggih, bari paromana pinuh katresna, jadi teu puguh rarasaann guling gasahan, hate marojengja, bulak balik ngeunteung , ningali beungeut sorangan.
Nahanya resep ka kuring.? mangrebu rebu NAHA nyaliara dina dada? tug nepi ka kiwari teu nyaho jawabana.
kumaha atuh kesaptu baris panggih?
Waktos abdi nganjang ka bumi salira. Bet ku teu kahaja mendakan cau ambon meni darenok luhureun meja makan. Bongan diasongan. Nya di henggoy da salira nu nawisan. Teu ngurus di gayem di enyem-enyem tuda sakitu ladu kareueutna.
Karasa seuseut basa ngaliwat kana tikoro. Diutahkeun teu wasa diteureuy teu bisa
Batiiiiiiing ku bating......!, mun ceuk babasan urang kulon. Karek eungeuh mun kuring geus murak cau ambon di korangan.
Di bulan puasa, kagiatan Ustaz Atang full ibadah. Ngaimaman tarawéh. Ngaderes Al-Quran. Subuhna ngaimaman solat diteraskeun ceramah. Di bumi, ngahanca deui ngaderes. Biasana sok kulem heula, tapi kulantaran sonten aya uleman kultum ti PLN, Ustaz mukaan deui kitab-favoritna. “Sanajan tujuh menit, di PLN mah materina kudu munel, ” gerentesna.
Tabuh opat Ustaz tos saged. Dikopéah hideung. Dijas hideung. Jeroanna kaméja bodas . Disampayan sorban héjo. Mobil tahun 80-an tos dihurungkeun Jang Dede, supir-témbakna.
Torojol Kang Odang, tatanggana, bangun nu susah. “Pa Ustaz, mamanawian badé nambut mobil. Si bungsu teu damang répot. Badé ka RS, ” ceuk Kang Odang.
“Kumahanya akang téh aya uleman? Bade mios pisan. Sanes teu hoyong nulungan.”
Kang Odang balik.
Di PLN, kultum Ustaz hadé naker. Jadi pamujian. Méméh tuang raos, méméh narima amplop kandel, Ustaz mingpin dua. Duana maseuhan mangpirang soca jamaahna. Tapi, Allah teu maliré dua Ustaz sabab Anjeunna nuju nyarengan putra Kang Odang nu nembé ngantunkeun.***
(Jawaban terhadep "Aing Presiden")
"Geuleuh ku naon, hewa ku naon ka dewek?" tempas jalma jangkung badag, kasep tur sembada. Juragan Ageung tulak cangkeng. Nyereng. "Dewek raja!? Dewek kawasa!? Naon karugian di dinya? Kumaha dewek we atuh!? Di dinya teu perlu ikut campur kana urusan dewek! Ulah nyiar-nyiar pucuk ti girang, euy! Pucuk mede, ngeunah! Pucuk dicinta mah ulam tiba, deuleu!? Sok rek kumaha di dinya? Rek adu telu ampar tiga jeung dewek? Dewek moal undur sasiku, moal ngejat satunjang beas! Hayoh, geura sambat indung nu ngandung, bapa nu ngayuga. Pilih sampalan nu lega. Urang tarung patutunggalan! Ulah sambat kaniaya!". Jrek! Ki Dalang nyejek kecrek satarikna. Nayaga rikat nempas ku wirahma yuda. Panggung oyag.
Korejat, tiris , goler deui , pagawean beres ku tibra.
Aya rasa panasaran nu teu kinten ageungna, kapanasaran pikeun mapatkeun aji Pameling Pamekasing Rasa, ajian nu diwiridkeun ku nu janten guruna, Resi Druwarsa, lebah taman sisi empang nu dipapaes ku kembang tarate, Dewi Kunti Nalibrata mapatkeun ajiannana bari nyambat Dewa Surya. Ngadadak birahina ngagalura nu disarengan ku katresna nu teu kinten iklasna, estuning pasrah sumerah ka dewa nu diambatna.
Langit bumi ngadadak gonjang-ganjing, Sang Surya nu ngawasa uwung awang, ngadadak gumeter kalalakiannana, gumeter ku doa-doa Aji Pameling Pamekasing Rasa, birahina ngadadak ngagalura ningal kageulisan sareng sampulurna Dewi Kunti, katresna ngadadak ruhay. Dua raga awor dina rasa nu teu kinten nimatna, awor dina rasa bari ngeclakeun genclangna tirta lebah kulambu pulas biru.
Sang Surya imut ngagelenyu bari teras ngusap lambut Dewi Kunti Nalibrata, lajeng mulih deui ka jomantara pikeun mancen deui darmana dina cahya nu gilang gumilang pikeun nyaangan jagat wawayangan.
Sajongjonan Dewi Kunti hareugeueun ku pangalaman nu teu kinten endahna, namung ngadadak lir sadagori ngageuri, keclak cisoca ngalembereh maseuhan kahanjakal, asa hina nyawang tangtungan, ngaraos kotor ku raga warugana.
Dewi Kunti mung wasa pasrah ka Hyang widi, rema-remana ngusap lambutna nu ditakdirkeun kedah ngagelarkeun putra titisan dewa, satria sajati nu mangsa jaga kedah begalan pati sareng nu janten raina
Babawaan pakèan keur sèsèrahan geus di bungkusan di alus-alus, kasur, kadaharan jeung sajabana geus disiapkeun pikeun isukan bawaeun. Atuh di calon pangantèn istri nyakitu saraged sasadiaan nyampakeun ti pihak calon pangantèn pameget. Subuh rebun datang rombongan anu mawa hiji wanoja bareueus balas ceurik sapeupeuting, diiring ku indung bapana. " Kuring teu suka anjeun geus ngagadabah anak kuring bulan tukang, ayeuna anjeun rèk kawin ka batur, sok siah lamun teu di kawin ayeuna, iyeu anak aing, rèk di ka pengadilankeun", ceuk bapana èta wanoja. Atuh bari kaayaan tagiwur kulawarga lalakina bari samarpolah , antukna dikawinkeun heula èta calon pangantèn pameget tèh, waktu harita kènèh disaksian ku kulawarga anu ngontrog jeung kulawarga lalaki. Rengsè kitu indit sèsèrahan kanu geus disiapkeun titangèhna, di papag ku pihak calon pangantèn istri ku solawat tola'al. Sadaya nu ngiringkeun alum pasemona, teu biasana siga dinu ngawinkeun, taya saruka bungah. Pangantèn dirèndèngkeun diriung ku kulawarga, baraya, katut tatangga, ngalingsreuk sedih, rumaja putri nu tos teu aya indungna, ayeuna rèk dirapalan dina kaayaan kapaksa.
Bray! Padang.
Cahya balébat. Sumirat.
"Duh jungjunan... anjeun mulang tan pamitan".
Kukupu peuting teu wasa hiber ti beurang.
Tutas tilu kumbang ngajak kumalayang.
Lungse.
“Hudang siah…!” jelema jangkung badag, aya hareupeun. Eureupap-eureupeup, can kumpul pangacian. “Aya naon, Pa?” budak nu dihudangkeun, can kénéh nyadar. Jelema jangkung badag beuki molotot. “Deuleu…! saha tuh dihareup?” curukna tutunjuk. Si Sarpoed, budak kelas 3 SD mencrong nuturkeun curuk. “Teu aya sasaha, Pa?” bari gigisik panon. Gebeg! enya wéh jalma nu ditunjuk geus ngiles. Ibur sarohangan, sakota, sanagri, geunjleung saalam dunya. ‘Pupuhu Nagri Ngahiang..!’ Deadline tina tiap Koran. Geus saminggu ti harita, di hiji wewengkon, aya budak kelas 3 SD keur pada nyeungseurikeun. “Aing Presiden.. Aing Presiden…” pada cangcaya…
“Hudang siah…!” jelema jangkung badag, aya hareupeun. Budak eureupap-eureupeup, can kumpul pangacian. “Aya naon, Pa?” Nu dihudangkeun, can kénéh nyadar. Jelema jangkung badag beuki molotot. “Deuleu…! saha tuh dihareup?” curukna tutunjuk. Si Sarpoed, budak kelas 3 SD mencrong nuturkeun curuk. “Teu aya sasaha, Pa?” bari gigisik panon. Gebeg! enya wéh jalma nu ditunjuk geus ngiles. Ibur sarohangan, sakota, sanagri, geunjleung saalam dunya. ‘Pupuhu Nagri Ngahiang..!’ Deadline tina tiap Koran. Geus saminggu ti harita, di hiji wewengkon, aya budak kelas 3 SD keur pada nyeungseurikeun. “Aing Presiden.. Aing Presiden…” eweuh nu cangcaya…
Lilir. Nguliat laju cengkat. Ni’mat kacida. Saré aya ku tibra. Ngumpulkeun pangacian. Nginget-nginget impian. Lebeng. Cahaya matapoé lebah sela-sela guha. Bangun maksa. “Gera harudang, geus beurang!!” ngalieuk ka sisi ka gigir. “Gusti nu agung..!!” reuwas. Sababarahakali ngagisik panon. Ngégél biwir. Hanyir getih. “Gusti nu agung..!!” Karasa peurih. Sidik lain ngimpi. Tuur ngaroroncog. Ukur tulang. Yakin ieumah tulang jalma. Ngabayak. “Kamarana sobat kuring, gusti..?” simpé.
Krrrrrr......kerrrrrrrrrr...kerr.......sora kerek handaruan, siga randa keur galau.
krrrrrrrrrrrrrrrrrrrrrrrrrrrrrrrrrr.....kerrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrr, kerrrrrrrrrrrrrrrrrrrrrrrrrrrrrrrrrrrrrrrrrr. beuki lila beuki naker, impian ngulayaban saban juru dunya.
Krrrrrrrrrrrrrrrrrrrrrr..........................kerrrrrrrrrrrrrrrrrrrrrrrrrrrrrrrrrr. Krrrrrrrrrrrrrrrrrrrrrrrrrrrrrr...dina dahdir kaluar beungeut Syahrini jeung para politikus nu keur kampanye.
Krrrrrrrr....kerrrrrrrrrrrrrrrrrrrrrrrrrrrr.....
"Allahu AKbar, Allau AKbar!", lapat lapat sora adzan ti lembur sabeulah.
Nu kerek anteng ngeukeupan impian
Ngaleut ngeungkeuy ngabandaleut, rombongan calon panganten pameget katingali sumping.
Rét ka palebah calon pangantén awéwé, geus saged nangtung seja mapag. Seblak... ieu hate ujug-ujug ratug tutunggulan.
Di lawang gapura, nu gandang béar marahmay, pameunteu lir Kamajaya, ajeg ngadeg diapit ibu ramana.
Goong tanggara ngagoar tilu kali aweuhan, sorana nyéor mancawura ka madhab papat.
Haté milu ratug. Ramo ngopépang kana kawat kacapi.
Gorolang pangrajah, sisinglar naratas jalan wiwitan dipirigan kunasari.
Suling ngagelik ngageuri ati, koléar Aki Léngsér angkat midang, leumpang dibareng bebenjén, ngaringkang paheula-heula jeung kalangkang.
Kaléon ngawirahma. Umbul-umbul ting pelengkung, gulang-gulang samapta gada. Langgéor aleutan mojang maranis, mayangsari nu gareulis ngahujanan ku awuran kembang.
Barasat..!, payung kuning ngagebray kadia emas sinangling ti kahiyangan, mawa pancén pikeun ngaiyuhan.
Nu geulis ngagandeuang mapag ku kalung bunga, malati ngaruntuy ngajadi ciri.
Pangapungan éndah ngagendingan mangsa, poé ieu anjeun ngajatukrami, calik ngaréndéng dina korsi pangantén.
Geus teu wasa deui ningali anjeun. Asa aya nu ngalémbéréh mapay pipi, ngeclak maseuhan kawat kacapi.
Kebojiro mungkas jejer acara, mungkas lampah nu tacan kasorang.
Si Pongo anjog di Palabuan Barcelona.
“Hola! Bienvenido. Como esta, Señor?” ceuk supir taksi.
“Sae, gracias. Anteur uing mapay Barcelona, euy!” ceuk Si Pongo.
“Bade ngadongdon katedral Sagrada Familia?”
“Keun, engke deui.”
Laju mapay La Ramblas. “Di dieu mah seueur kafe. Oge aya Plaça de Catalunya. Tah, ieu pasar buku sareng suvenir.”
“Ari maneh bobotoh FC Barca?”
“FC Barca mah numero uno, atuh. Tuh, itu air mancur Canaletes, tempat ilahar bobotoh suka-suka mun FC Barca meunang. Tah, bilih peryogi sayuran sareng bungbuahan, saena mah di Mercat de la Boqueria. Bade ngersakeun?”
“Engke deui.”
“Señor, manawi bade ka musieum Picasso di Calle Montcada? Aya lukisan ‘Mother and Child’, katut ‘Woman at a Bar’. Pami bade ngalongok, tiketna teh 9 Euro.”
“Lain, ari jajantung Barcelona teh kumaha bungkeuleukanana? Uing hayang ngadahar eta jajantung. Maneh apal? Eta nu sok dihaleuangkeun ku Fariz RM tea,” ceuk Si Pongo.
Kula nu salawasna marengan kamana anjeun miang jeung di mana anjeun cicing. Kula nu salawasna nyegah mangsa anjeun rek ngareumpak kana aturan. Kula nu teu weleh mumusuhan jeung kahayang anjeun anu teu munasabah. Kula nu hayang miwanoh jeung pohara nyaah ka anjeun. Tapi weleh anjeun nu api-api. Mangka iatna anjeun baris nandang katunggaraan mun anjeun keukeuh peuteukeuh nganggap nu lian ka kaula.


text:
Sanajan warta ngeunaan pangwangunan jalan tol Cisumdawu (Cileunyi – Sumedang – Dawuan) henteu pati sumebar, sabenerna mah jalan tol keur dikeureuyeuh. Utamana jalur Tanjungsari Sumedang. Ngeunaan saeutikna warta ieu aya benerna ogé. Pangwangunan jalan tol téh siga anu haré-haré waé, henteu diémbar-émbar ka mamana. Teu anéh lamun urang Sumedangna waé henteu apaleun nepikeun ka mana ieu poroyek téh. Geus kumaha rupana, ngaliwatan tempat mana waé. Anu apaleun téh sigana mah ngan ukur anu kaliwatan ieu poroyék jeung anu boga poroyékna katut anu magawéna.
Geus kumaha atuh kaayaan jalan tol Cisumdawu dina danget ayeuna téh? Kaayaanana mah bisa titempoan dina sababaraha potrét di handap ieu.
Peta palelebah anu kaliwatan jalan tol pikeun sawatara waktu ayeun
Potret anu dijepret ti tempat nomer 1 ka lebah nomer 2
Jalan tol Cisumdawu
Potret anu dijepret ti tempat nomer 2 ka lebah nomer 3
Potret anu dijepret ti tempat nomer 3 ka lebah nomer 2
Potret anu dijepret ti tempat nomer 3 ka lebah nomer 5 (kahalangan mumunggang)
Potret anu dijepret ti tempat nomer 3 ka lebah nomer 4
Potret anu dijepret ti tempat nomer 4 ka lebah nomer 3
Potret anu dijepret ti tempat nomer 4 ka lebah kidul (gerbang tol sigana mah)
Potret anu dijepret ti tempat nomer 5 ka lebah nomer 3
Potret anu dijepret ti tempat nomer 6 ka lebah nomer 7
Potret anu dijepret ti tempat nomer 8 ka lebah nomer 7
Potret anu dijepret ti tempat nomer 8-9 ka lebah nomer 8
Potret anu dijepret ti tempat nomer 9 ka lebah nomer 8-9
Potret anu dijepret ti tempat nomer 9 ka beh wetan


text:
Krisdayanti
Krisdayanti nyaéta saurang artis sarta penyanyi nu kaceluk di Indonésia.[1] Manéhna miboga ngaran panggero KD, Yanti atawa Kris.[1] Manéhna nyaéta adi kandung ti penyanyi Yuni Shara.[1] Yanti lahir di Batu, Jawa Timur dina tanggal 24 Maret 1975.[1] Manéhna anak ti pasangan Trenggono sarta Rachma Widadiningsih.[1] Dina umur 9 taun, manéhna ngeusian lagu pengiring dina film Megaloman.[1] Tilu taun saterusna, manéhna nyieun album kahiji, Burung-burung Malam, disusun kalayan OST Catetan Si Emon.[1] Waktu diuk di bangku Sakola Menengah Atas, Yanti berpartisipasi dina loba kompetisi menyanyi sarta pintonan modél.[1] Dina taun 1991, manéhna jadi finalis dina GADIS Sampul, kontes sampul wanoja.[1] Dina waktu éta ogé, manéhna panggih jeung James Sundah sarta ngarékam dua lagu pikeun manéhna, ti saprak dinya Yanti jadi narima loba ondangan pikeun nyanyi sarta jadi modél.[1] Krisdayanti papanggih jeung Younky Soewarno sarta Chris Pattikawa.[1] Ngaliwatan arahan maranéhanana ogé, Krisdayanti nuturkeun acara Asia Bagus sarta jadi juara grand final féstival Asia Bagus di Jepang dina taun 1992.[1]
Mawa bekel kamenangana di Asia Bagus, Krisdayanti ngarékam album di Singapura kalayan label Pony Canyon sarta saterusna ngaluarkeun singel anu ngan medar di Singapura sarta Jepang.[1] Dina taun 1997, Krisdayanti kapilih minangka "The Best of Asia Bagus" (Anu pangalusna ti Asia Bagus).[1] Manéhna ogé meunang sawatara pangajén kawas "Album Indonésia Pangalusna" di Malaysia dina taun 1999, pangajén musik vidéo MTV ogé ngaanugrahaan Krisdayanti jeung pangajén "Most Wanted Female Artist" sarta "Most Wanted Indonesian Vidéo".[1] Sapanjang taun 2004, manéhna ngayakeun dalapan kali konser di sagala rupa tempat, kaasup di kancah internasional.[1] Lagu-laguna anu jadi hits sarta mindengna ngayakeun konser ngajadikeun manéhna jadi aktris pangmahalna, komo, majalah Swa nulis pangasilanana dina sataun leuwih badag ti batan gaji présidén Indonésia.[1] Krisdayanti asup kana salah sahiji ti 6 wanoja pang berkilauna di tv taun 1996 vérsi tabloid Bintang Indonésia, sarta ogé mangrupa salah sahiji ti 99 wanoja pang berpengaruhna di Indonésia vérsi majalah Globe Asia bulan Oktober 2007.[1] Manéhna nempatan peringkat 31 dina daptar kasebut.[1] Komo, manéhna disajajarkeun jeung Marilyn Monroe sarta Madonna minangka lokal brand ambasador Sunsilk dina mimiti taun 2008, Yanti ogé mangrupa béntang film pangmahalna di Indonésia.[1]
Manéhna nikah jeung Anang Hermansyah, musisi ti Jember, Jawa Timur.[1] Rumah-tangga maranéhanana dikaruniaan hiji anak lalaki sarta hiji anak awéwé.[1] Rumah-tangga maranéhanana mindeng diserang gosip ngeunaan perselingkuhan, kawas gosip perselingkuhan jeung Dicky Wahyudi, gitaris Tohpati, sarta Ari Sigit (incu urut Présidén Soeharto).[1] Kabéh gosip ieu dibantah ku Krisdayanti sarta nyatakeun hubunganana jeung salakina alus-alus waé.[1] Perkawinan ieu anggeus dina pertengahan Agustus 2009 ku ayana paménta ti pihak Krisdayanti.[1]
Eusi
Mangsa leutik sarta mimiti karir Krisdayanti[édit | édit sumber]
Saprak leutik, Yanti geus mibanda impian pikeun jadi penyanyi sarta gemar boga aksi di hareup kaméra.[1] Waktu umurna 9 taun, Krisdayanti ngeusian lagu pengiring dina film Megaloman.[1] Sarta tilu taun saterusna, manéhna nyieun album kahijina anu dijudulan Bintang-bintang Malam.[1] Album éta mangrupa lagu pengiring tina film Catetan Si Emon.[1] Teu ngan saukur nyanyi waé, Yanti ogé ngasupan dunya sinetron, salah sahijina dina serial Jendela Rumah Kita dina épisode "Gadis Manis dalam Gerimis" anu ditayangkeun ku TVRI dina taun 1980-an-1990-an.[1]
Sawaktu mimiti asup Sakola Menengah Atas, manéhna milu dina sagala rupa kompetisi nyanyi sarta pintonan modél.[1] Dina taun 1991, manéhna jadi finalis GADIS Sampul.[1] Manéhna ogé papanggih jeung James Sundakh sarta ngarékam dua lagu pikeuna manéhna, ku kituna manéhna narima loba tawaran nyanyi sarta jadi modél.[1]
Mimiti kapopuleran Krisdayanti[édit | édit sumber]
Dina taun 1992, Krisdayanti miluan ajang Asia Bagus, dina acara kasebut, Yanti sempet ngarasa minder alatan penampilanna anu ngan ukur ngagunakeun baju sarta calana jeans, samentara kontestan séjénna maké gaun ngempur.[1] Manéhna ogé ngarasa éra alatan ngarasa posturna kurang jangkung, beungeutna kurang geulis, sarta kakurangan séjénna, manéhna ogé ngarasa manéhna moal junun dina widang kasebut.[1] Ngaranna mimitian melejit sabot mimiti jadi juara grand final dina féstival Asia Bagus.[1] Sanggeus jadi juara acara Asia Bagus, manéhna ngarékam album di Singapura kalayan label Pony Canyon.[1] Manéhna ogé ngarilis singel anu ngan medar di Singapura sarta Jepang.[1] Krisdayanti ogé manggihan bakatna dina widang-widang seni sora sarta saterusna pindah ti modél jadi penyanyi.[1]
Pernikahan Krisdayanti jeung Anang[édit | édit sumber]
Yanti nikah jeung Anang Hermansyah, saurang musisi asal Jember, Jawa Timur tanggal 22 Agustus 1996.[1] Waktu éta Krisdayanti anyar umurna 21 taun.[1] Ti pernikahan ieu maranéhanana dikaruniaan dua anak, Titania Aurelie Nurhermansyah sarta Azriel Akbar Hermansyah.[1] Salila ngajalanan biduk pernikahan jeung Anang, Yanti mindeng diterpa gosip doyong perselingkuhan, kawas perselingkuhan jeung Dicky Wahyudi, gitaris Tohpati, sarta Ari Sigit, Krisdayanti néngtéréwéléng kabéh gosip-gosip éta.[1]
Duet KD sarta Anang dimimitian jeung carita cinta anu pohara romantis.[1] Album duet perdana maranéhanana, dijudulan Cinta (1996), dijieun Anang minangka kado pikeun ondangan anu datang ka pernikahan maranéhanana.[1] Sanggeus sapuluh taun nikah sarta berduet dina lima album, éndahna lalampahan cinta maranéhanana pamustunganana dijadikeun album nu dijudulan Sapuluh Taun Kahiji.[1] Album anu eusina 14 lagu éta, 11 kawihna dicokot ti lima album duet anu geus medar sarta tilu lagu nyaéta lagu anyar.[1]
Biodata Krisdayanti[édit | édit sumber]
Ngaran Pepek: Kris Dayanti
Ngaran Panggero: Yanti/KD
Tempat tanggal Lahir: Batu - Malang, 24 Maret 1975
Alamat: Jl. Kuricang XIX GD 8 No. 1 Pondok Éndah Bintaro, Jakarta
Salaki: Anang Hermansyah
Anak: Titania Aurelie Nurhermansyah & Azriel Akbar Hermansyah
Bapa: Trenggono
Ibu: Rachma Widadiningsih
Lanceuk: Yuni Sara
adi: Sari
Atikan: Public Relation
Agama: Islam
Beurat/Tinggi: 48 Kg/165 Cm
Nomer Sapatu: 39/40
Nomer Bra: 34 B
Nomer cangkéng: 27
Hobbi: Traveling
Penyanyi Favorit: Whitney Houston & Mariah Carey.[2]